12. ฐานะการเงินและผลการดำเนินงาน

12.1 งบการเงิน

สรุปฐานะการเงินและผลการดำเนินงานในระยะ 3 ปีที่ผ่านมา (ปี 2549 - ปี 2551)

(ก) สรุปรายงานการสอบบัญชี ณ วันที่ 31 ธันวาคม 2549 2550 และ2551

  สรุปรายงานการตรวจสอบบัญชี ณ วันที่ 31 ธันวาคม 2549

  ผู้สอบบัญชี : สุมาลี รีวราบัณฑิต ผู้สอบบัญชีรับอนุญาตเลขทะเบียน 3970

  ผู้สอบบัญชีได้แสดงความเห็นจากการตรวจสอบอย่างไม่มีเงื่อนไขต่องบการเงินของบริษัท
  และไม่มีข้อสังเกตใดๆ เป็นพิเศษ

  สรุปรายงานการตรวจสอบบัญชี ณ วันที่ 31 ธันวาคม 2550

  ผู้สอบบัญชี : สุมาลี รีวราบัณฑิต ผู้สอบบัญชีรับอนุญาตเลขทะเบียน 3970

  ผู้สอบบัญชีได้แสดงความเห็นจากการตรวจสอบอย่างไม่มีเงื่อนไขต่องบการเงินของบริษัท
  และมีข้อสังเกตตามที่กล่าวไว้ในหมายเหตุประกอบงบการเงินข้อ 4 เมื่อวันที่ 1 มกราคม 2550
  บริษัทได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุน
  โดยบริษัทฯได้ปรับย้อนหลังงบการเงินเฉพาะกิจการ ณ วันที่ 31 ธันวาคม 2549
  และสำหรับปีสิ้นสุดวันเดียวกัน เพื่อสะท้อนถึงการเปลี่ยนแปลงนโยบายการบัญชี ดังนี้

  การเปลี่ยนแปลงนโยบายการบัญชี

ในระหว่างไตรมาสที่ 1 ของปี 2550
บริษัทได้เปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วมในงบการเงินเฉพาะกิจการจากวิธีส่วนได้เสียเป็นวิธีราคาทุนตามมาตรฐานการบัญชีฉบับที่
44 (ปรับปรุง 2550) เรื่อง งบการเงินรวมและงบการเงินเฉพาะกิจการ
ซึ่งกำหนดให้เงินลงทุนในบริษัทย่อย เงินลงทุนในกิจการที่ควบคุมร่วมกัน
และเงินลงทุนในบริษัทร่วมในงบการเงินเฉพาะกิจการต้องแสดงตามวิธีราคาทุน

ในการเปลี่ยนแปลงนโยบายการบัญชีดังกล่าว บริษัทได้ปรับย้อนหลังงบการเงินเฉพาะกิจการ
งวดก่อนที่นำมาแสดงเปรียบเทียบเสมือนว่าบริษัทได้ถือปฏิบัติเกี่ยวกับการบันทึกบัญชีเงินลงทุนในบริษัทย่อยและบริษัทร่วมตามวิธีราคาทุนมาโดยตลอด
การเปลี่ยนแปลงนี้ทำให้บริษัทมีกำไรสุทธิในงบกำไรขาดทุนเฉพาะกิจการสำหรับปี 2550
เพิ่มขึ้นเป็นจำนวน 768 ล้านบาท (0.106 บาทต่อหุ้น) (ปี 2549: ลดลงเป็นจำนวน 688
ล้านบาท (0.106 บาทต่อหุ้น)
ผลสะสมของการเปลี่ยนแปลงนโยบายการบัญชีดังกล่าวได้แสดงไว้ในหัวข้อ
“ผลสะสมจากการเปลี่ยนแปลงนโยบายการบัญชีเกี่ยวกับการบันทึกเงินลงทุนในบริษัทย่อยและบริษัทร่วม”
ในงบแสดงการเปลี่ยนแปลงส่วนของผู้ถือหุ้นเฉพาะกิจการแล้ว

ทั้งนี้ การเปลี่ยนแปลงนโยบายการบัญชีดังกล่าว มีผลกระทบเฉพาะต่อรายการบัญชีที่เกี่ยวข้องกับ
เงินลงทุนในบริษัทย่อยและบริษัทร่วมในงบการเงินเฉพาะกิจการเท่านั้น
โดยไม่ได้มีผลกระทบต่องบการเงินรวมแต่อย่างใด

  สรุปรายงานการตรวจสอบบัญชี ณ วันที่ 31 ธันวาคม 2551

  ผู้สอบบัญชี : สุมาลี รีวราบัณฑิต ผู้สอบบัญชีรับอนุญาตเลขทะเบียน 3970

  ผู้สอบบัญชีได้แสดงความเห็นจากการตรวจสอบอย่างไม่มีเงื่อนไขต่องบการเงินของบริษัท
  และไม่มีข้อสังเกตใดๆ เป็นพิเศษ

(2) ตารางสรุปงบการเงินรวม

  สรุปงบดุลของบริษัท ควอลิตี้ เฮ้าส์ จำกัด (มหาชน) และบริษัทย่อย

  --------------------------------------------- -------- ------- -------- ------- -------- -------
  รายการ                                        31               31               31       
                                                ธันวาคม           ธันวาคม           ธันวาคม   
                                                2549             2550             2551     

                                                ล้านบาท   %       ล้านบาท   %       ล้านบาท   %

  เงินสดและเงินฝากธนาคาร                          535      2.6     432      1.8     728      2.5

  เงินลงทุนชั่วคราว                                 395      2.0     180      0.8     148      0.5

  ลูกหนี้การค้า – สุทธิ                               42       0.2     31       0.1     28       0.1

  เงินทดรองแก่กิจการที่เกี่ยวข้องกัน                     2        0       6        0       16       0.1

  ที่ดินและงานระหว่างก่อสร้าง- สุทธิ                    5,465    26.9    6,125    25.7    8,886    30.8

  สินทรัพย์หมุนเวียนอื่น                               139      0.7     344      1.4     773      2.7

  รวมสินทรัพย์หมุนเวียน                              6,578    32.4    7,118    29.8    10,579   36.7

  เงินลงทุนในบริษัทร่วม                              3,231    15.9    3,476    14.6    3,715    12.9

  เงินลงทุนระยะยาวอื่น                              21       0.1     19       0.1     22       0.1

  เงินให้กู้ยืมระยะยาวและเงินทดรองแก่กิจการที่เกี่ยวข้องกัน   3        -       3        -       3        -

  ที่ดิน อาคาร และอุปกรณ์ – สุทธิ                      3,388    16.7    3,722    15.6    2,979    10.3

  ที่ดินและต้นทุนในการพัฒนาโครงการ-สุทธิ                5,729    28.2    8,395    35.2    10,459   36.3

  สิทธิการเช่า – สุทธิ                               958      4.7     902      3.8     846      3.0

  สินทรัพย์อื่น                                      397      2.0     223      0.9     208      0.7

  รวมสินทรัพย์                                     20,305   100.0   23,858   100.0   28,811   100.0
  --------------------------------------------- -------- ------- -------- ------- -------- -------

หมายเหตุ : 1) งบการเงินรวมสำหรับปี 2549
ได้มีการปรับปรุงย้อนหลังจึงส่งผลให้ตัวเลขหรืออัตราส่วนทางการเงินที่นำมาแสดงนี้ไม่ตรงกับปี
2549 เนื่องจากบริษัทร่วมที่บริษัทได้ลงทุนไว้และบันทึกรายได้ตามวิธีส่วนได้เสีย คือ
บมจ.โฮมโปรดักส์ เซ็นเตอร์ ได้มีการปรับย้อนหลังงบการเงินปี 2549
เนื่องจากได้บันทึกส่วนลดจากการซื้อสินค้าในงบกำไรขาดทุนปีก่อนสูงเกินไป
ซึ่งการปรับปรุงรายการดังกล่าวมีผลกระทบต่องบดุลและงบกำไรขาดทุนรวมของบริษัทในปี 2549
โดยทำให้งบกำไรขาดทุนรวมมีกำไรสุทธิลดลงเป็นจำนวนเงิน 1.7 ล้านบาท(0.0003 บาทต่อหุ้น)
และผลสะสมของรายการปรับปรุงดังกล่าวได้แสดงอยู่ในงบแสดงการเปลี่ยนแปลงส่วนของผู้ถือหุ้นรวม

2) บริษัทได้มีการจัดประเภทรายการบัญชีบางรายการในงบการเงินปี 2549 และปี 2550 ใหม่
ทั้งนี้เพื่อให้สอดคล้องและสามารถเปรียบเทียบกับการจัดประเภทรายการบัญชีที่แสดงอยู่ในงบการเงินปี
2551

  ---------------------------------------- -------- ------- -------- ------- -------- -------
  รายการ                                   31               31               31       
                                           ธันวาคม           ธันวาคม           ธันวาคม   
                                           2549             2550             2551     

                                           ล้านบาท   %       ล้านบาท   %       ล้านบาท   %

  เงินเบิกเกินบัญชีและเงินกู้ยืมจากสถาบันการเงิน      1,664    8.2     4,070    17.1    3,914    13.6

  เจ้าหนี้การค้า                               373      1.8     466      2.0     460      1.6

  ส่วนของหนี้สินระยะยาวที่ถึงกำหนดชำระภายในหนึ่งปี   1,561    7.7     619      2.6     1,079    3.8

  หุ้นกู้ที่ถึงกำหนดชำระภายในหนึ่งปี                 917      4.5     1,499    6.3     2,000    6.9

  หนี้สินหมุนเวียนอื่น                            1,633    8.0     903      3.7     1,076    3.7

  รวมหนี้สินหมุนเวียน                           6,148    30.2    7,557    31.7    8,529    29.6

  หนี้สินระยะยาว –                            260      1.3     450      1.9     780      2.7
  สุทธิจากส่วนที่ถึงกำหนดชำระภายในหนึ่งปี                                                      

  หุ้นกู้ – สุทธิจากส่วนที่ถึงกำหนดชำระภายในหนึ่งปี     4,499    22.2    6,000    25.1    7,200    25.0

  หนี้สินอื่น                                   837      4.1     807      3.4     805      2.8

  รวมหนี้สิน                                  11,744   57.8    14,814   62.1    17,314   60.1

  ทุนเรียกชำระแล้ว                            7,242    35.7    7,304    30.6    8,477    29.4

  ส่วนเกินมูลค่าหุ้นสามัญ                         170      0.8     170      0.7     380      1.3

  ส่วนเกินทุนอื่น                               114      0.6     121      0.5     151      0.5

  กำไรสะสม – จัดสรรแล้ว สำรองตามกฎหมาย       92       0.4     183      0.8     183      0.7

  กำไร (ขาดทุน) สะสม – ยังไม่ได้จัดสรร          943      4.7     1,266    5.3     2,306    8.0

  รวมส่วนของผู้ถือหุ้น                           8,561    42.2    9,044    37.9    11,497   39.9

  รวมหนี้สิน และส่วนของผู้ถือหุ้น                   20,305   100.0   23,858   100.0   28,811   100.0
  ---------------------------------------- -------- ------- -------- ------- -------- -------

  สรุปงบกำไรขาดทุนของบริษัท ควอลิตี้ เฮ้าส์ จำกัด (มหาชน) และบริษัทย่อย

  -------------------------------------------- -------- ------- -------- ------- -------- -------
  รายการ                                       ปี 2549           ปี 2550           ปี 2551   

                                               ล้านบาท   %       ล้านบาท   %       ล้านบาท   %

  รายได้จากการขาย                               8,099    72.9    9,058    87.4    9,450    88.2

  รายได้จากค่าเช่าพื้นที่และค่าบริการ                   1,394    12.5    1,188    11.5    1,170    10.9

  รายได้อื่น                                      1,622    14.6    117      1.1     96       0.9

  รายได้รวม                                     11,115   100.0   10,363   100.0   10,716   100.0

  ต้นทุนขาย                                      7,163    64.4    7,289    70.3    7,115    66.4

  ค่าใช้จ่ายในการขายและบริหาร                      1,554    14.0    1,584    15.3    1,550    14.5

  ค่าเผื่อหนี้สินที่อาจเกิดขึ้นจากคดีฟ้องร้อง                17       0.2     1.0      -       -        -

  ค่าเผื่อผลเสียหายจากการค้ำประกัน                   -        -       -        -       26       0.2

  ค่าเผื่อค่าใช้จ่ายจากการรับประกันกำไรสุทธิของโครงการ   72       0.6     52       0.5     54       0.5

  รวมค่าใช้จ่าย                                   8,806    79.2    8,926    86.1    8,745    81.6

  กำไรก่อนค่าใช้จ่ายทางการเงินและภาษีเงินได้นิติบุคคล     2,309    20.8    1,437    13.9    1,971    18.4

  ค่าใช้จ่ายทางการเงิน                                                                        

  ดอกเบี้ยจ่าย                                    (294)    (2.7)   (144)    (1.4)   (175)    (1.6)

  ค่าธรรมเนียมและที่ปรึกษาทางการเงิน                 (22)     (0.2)   (40)     (0.4)   (38)     (0.4)

  ส่วนแบ่งผลกำไร (ขาดทุน)จากเงินลงทุนตามวิธีส่วนได้เสีย  (60)     (0.5)   217      2.1     366      3.4

  ภาษีเงินได้นิติบุคคล                               (927)    (8.3)   (404)    (3.9)   (566)    (5.3)

  กำไรสุทธิ                                      1,006    9.1     1,066    10.3    1,558    14.5
  -------------------------------------------- -------- ------- -------- ------- -------- -------

  สรุปงบกระแสเงินสดของบริษัท ควอลิตี้ เฮ้าส์ จำกัด (มหาชน) และบริษัทย่อย

(หน่วย : ล้านบาท)

  ----------------------------------------- ---------- ---------- ---------
  กระแสเงินสด                                ปี 2549     ปี 2550     ปี 2551

  เงินสดสุทธิที่ได้มา (ใช้ไปใน) กิจกรรมดำเนินงาน     269        (2,717)    (2,696)

  เงินสดสุทธิที่ได้มา (ใช้ไปใน) กิจกรรมลงทุน         1,105      (533)      (208)

  เงินสดสุทธิที่ได้มา (ใช้ไปใน) กิจกรรมจัดหาเงิน      (1,874)    3,147      3,200

  เงินสดและรายการเทียบเท่าเงินสดเพิ่มขึ้น (ลดลง)    (500)      (103)      296
  สุทธิ                                                             

  เงินสดและรายการเทียบเท่าเงินสด ณ วันต้นงวด      1,035      535        432

  เงินสดและรายการเทียบเท่าเงินสด ณ วันปลายงวด    535        432        728
  ----------------------------------------- ---------- ---------- ---------

(3) อัตราส่วนทางการเงิน

  อัตราส่วนทางการเงิน บริษัท ควอลิตี้ เฮ้าส์ จำกัด (มหาชน) และบริษัทย่อย

  ---------------------------------------- ---------- ---------- ----------
  อัตราส่วนทางการเงิน                         31 ธ.ค.    31 ธ.ค.    31 ธ.ค.
                                           2549       2550       2551

  อัตราส่วนสภาพคล่อง                                                

  อัตราส่วนสภาพคล่อง (เท่า)                    1.07       0.94       1.24

  อัตราส่วนสภาพคล่องหมุนเร็ว (เท่า)              0.16       0.09       0.11

  อัตราส่วนสภาพคล่องกระแสเงินสด (เท่า)          0.05       (0.40)     (0.34)

  อัตราส่วนหมุนเวียนลูกหนี้การค้า (เท่า)            236.27     275.83     360.20

  ระยะเวลาเก็บหนี้เฉลี่ย (วัน)                   2          1          1

  อัตราส่วนหมุนเวียนสินค้าคงเหลือ (เท่า)           1.14       1.13       0.85

  ระยะเวลาขายสินค้าเฉลี่ย (วัน)                 317        320        426

  อัตราส่วนหมุนเวียนเจ้าหนี้ (เท่า)                20.64      15.57      13.71

  ระยะเวลาชำระหนี้ (วัน)                      17         23         26

  Cash Cycle (วัน)                          301        298        401

  อัตราส่วนแสดงความสามารถในการหากำไร                               

  อัตรากำไรขั้นต้น (%)                         24.55%     28.86%     33.00%

  อัตรากำไรจากการดำเนินงาน (%)               8.18%      13.40%     18.40%

  อัตรากำไรสุทธิ (%)                          9.05%      10.29%     14.53%

  อัตราผลตอบแทนผู้ถือหุ้น (%)                    12.95%     12.11%     15.17%

  อัตราส่วนแสดงประสิทธิภาพในการดำเนินงาน                              

  อัตราผลตอบแทนจากสินทรัพย์ (%)                5.09%      4.83%      5.91%

  อัตราผลตอบแทนจากสินทรัพย์ถาวร (%)            13.42%     11.88%     13.71%

  อัตราการหมุนของสินทรัพย์ (เท่า)                0.56       0.47       0.41

  อัตราส่วนวิเคราะห์นโยบายทางการเงิน                                  

  อัตราส่วนหนี้สินต่อส่วนของผู้ถือหุ้น (เท่า)           1.37       1.64       1.51

  อัตราส่วนความสามารถชำระดอกเบี้ย (เท่า)        2.83       (3.06)     (2.09)

  อัตราส่วนความสามารถชำระภาระผูกพัน (Cash      0.01       (0.13)     (0.12)
  basis) (เท่า)                                                   

  อัตราการจ่ายเงินปันผล (%)                    64.68%     48.53%     n.a.
  ---------------------------------------- ---------- ---------- ----------

  หมายเหตุ : 1) ที่ประชุมสามัญผู้ถือหุ้นประจำปี ครั้งที่ 1/2549
  มีมติอนุมัติให้จ่ายเงินปันผลประจำปี 2548 ในอัตรา 0.06 บาทต่อหุ้น

2) ที่ประชุมสามัญผู้ถือหุ้นประจำปี ครั้งที่ 1/2550 มีมติอนุมัติให้จ่ายเงินปันผลประจำปี 2549
ในอัตรา 0.09 บาทต่อหุ้น

3) ที่ประชุมสามัญผู้ถือหุ้นประจำปี ครั้งที่ 1/2551 มีมติอนุมัติให้จ่ายเงินปันผลประจำปี 2550
ในอัตรา 0.07 บาทต่อหุ้น

  12.2 คำอธิบายและการวิเคราะห์ฐานะทางการเงินและผลการดำเนินงาน

(1) ภาพรวมของการดำเนินงานที่ผ่านมา

ในปี 2551
ภาวะเศรษฐกิจไทยได้รับผลกระทบจากปัจจัยลบหลายด้านไม่ว่าวิกฤติสถาบันการเงินของสหรัฐอเมริกาที่กระทบต่อสถาบันการเงินและการถดถอยของเศรษฐกิจโลก
ภาวะราคาน้ำมันที่ปรับตัวสูงขึ้นในช่วงสามไตรมาสแรกของปี การปรับตัวสูงขึ้นของราคาวัสดุก่อสร้าง
สถานการณ์ทางการเมืองภายในประเทศที่ยังยืดเยื้อและทวีความรุนแรงมากขึ้น
จนกระทั่งมีการประกาศใช้การบริหารราชการในสถานการณ์ฉุกเฉิน พ.ศ.2548
และการปิดสนามบินสุวรรณภูมิและสนามบินดอนเมืองในเดือนพฤศจิกายน 2551
ซึ่งปัจจัยเหล่านี้ได้ส่งผลกระทบต่อความเชื่อมั่นของผู้บริโภคให้ชะลอและเพิ่มความระมัดระวังในการใช้จ่ายมากขึ้น
รวมทั้งความเชื่อมั่นของชาวต่างประเทศลดลงสำหรับการลงทุนและเดินทางมาท่องเที่ยวในประเทศไทย
ด้วยปัจจัยดังกล่าวข้างต้นจึงส่งผลให้เกิดการชะลอตัวของธุรกิจภาคอสังหาริมทรัพย์โดยเฉพาะในช่วงไตรมาสสี่ของปีเดียวกัน
เนื่องจากผู้บริโภคชะลอการตัดสินใจในการซื้อที่อยู่อาศัย
และนักท่องเที่ยวชาวต่างชาติเดินทางเข้าประเทศลดน้อยลง
ซึ่งส่งผลกระทบให้ธุรกิจการท่องเที่ยวต่างๆ รวมทั้งธุรกิจโรงแรมและธุรกิจเซอร์วิส
อะพาร์ตเมนต์มีรายได้ลดลง

บริษัทและบริษัทย่อยมีผลการดำเนินงานสำหรับปีสิ้นสุด วันที่ 31 ธันวาคม 2551
ในธุรกิจขายอสังหาริมทรัพย์ดีขึ้นในช่วง 3 ไตรมาสแรก ถึงแม้ว่าในไตรมาส 4
ยอดขายได้ชะลอตัวลงก็ตาม จึงส่งผลให้ยอดขายรวมทั้งปี 2551 ยังอยู่ในแนวโน้มที่ดี
เมื่อเปรียบเทียบกับปีก่อน เนื่องจากในปี 2551
บริษัทและบริษัทย่อยมียอดขายบ้านจากโครงการลัดดารมย์
และโครงการคาซ่าวิลล์เพิ่มมากขึ้นจากปีก่อน ซึ่งเป็นบ้านระดับสูงและกลางตามลำดับ
โดยบริษัทและบริษัทย่อยสามารถทำกำไรขั้นต้นจากบ้านในทุกระดับสูงขึ้น
ทั้งนี้เพราะบริษัทได้เปิดโครงการใหม่เพิ่มขึ้น 10 โครงการ และตั้งอยู่ในทำเลที่ดี
รวมทั้งสินค้าเป็นที่ยอมรับและได้รับการตอบสนองจากลูกค้าเป็นอย่างดี
ส่วนธุรกิจให้เช่าอสังหาริมทรัพย์ของบริษัทและบริษัทย่อยนั้นมีรายได้ลดลงเมื่อเปรียบเทียบกับปีก่อน
ทั้งนี้เพราะบริษัทมีการปิดห้องพักบางส่วนของธุรกิจเซอร์วิส อะพาร์ตเมนต์
เพื่อปรับปรุงสภาพห้องพักและพื้นที่ส่วนกลางของโครงการให้ดีขึ้น
ประกอบกับภาวะเศรษฐกิจชะลอตัวลง
และสถานการณ์ทางการเมืองภายในประเทศที่ยังยืดเยื้อและทวีความรุนแรงมากขึ้นตามที่ได้กล่าวมาแล้วข้างต้น
ส่งผลทำให้การลงทุนจากต่างประเทศและการเดินทางมาท่องเที่ยวของชาวต่างประเทศในประเทศไทยชะลอตัวลง
นอกจากนี้รายได้จากอาคารสำนักงานให้เช่าลดลง
เนื่องจากมีลูกค้าเช่าพื้นที่รายใหญ่ของโครงการคิวเฮ้าส์ สาทร
สัญญาเช่าครบกำหนดและย้ายออกจากโครงการดังกล่าว

ในปี 2551 บริษัทและบริษัทย่อยมีรายได้จากธุรกิจหลักรวม 10,620.2 ล้านบาท เพิ่มขึ้นจากปี
2550 จำนวน 374.0 ล้านบาท หรือเพิ่มขึ้นร้อยละ 3.6 ขณะที่มีต้นทุนขายรวม 7,115.3 ล้านบาท
ลดลงจากปี 2550 จำนวน 173.9 ล้านบาท หรือลดลงร้อยละ 2.4 และมีกำไรสุทธิในปี 2551
และปี 2550 จำนวน 1,557.6 ล้านบาท และ 1,066.4 ล้านบาท ตามลำดับ
โดยมีอัตรากำไรขั้นต้นในปี 2551 และ ปี 2550 เท่ากับร้อยละ 33.0 และ 28.9 ตามลำดับ

ผลการดำเนินงานที่ผ่านมาของแต่ละกลุ่มธุรกิจ

ผลการดำเนินงานของบริษัทและบริษัทย่อยขึ้นอยู่กับภาวะเศรษฐกิจของประเทศ
โดยสามารถพิจารณาตามประเภทของธุรกิจได้ดังนี้

  (1) รายได้จากการขายและการบริการ

-   ธุรกิจขายบ้านพร้อมที่ดิน

บริษัทและบริษัทย่อยบันทึกการขายบ้านพร้อมที่ดินเป็นรายได้ในงบกำไรขาดทุน
เมื่องานก่อสร้างแล้วเสร็จตามสัญญาและมีการโอนกรรมสิทธิ์ให้แก่ผู้ซื้อหลังจากได้รับชำระจากผู้ซื้อครบถ้วนแล้ว
(Completion method)

ยอดขายของบริษัทและบริษัทย่อยขึ้นอยู่กับภาวะการเติบโตของเศรษฐกิจของประเทศ
ความมั่นใจของผู้บริโภคและกำลังซื้อของผู้บริโภค รวมทั้งสภาวะแวดล้อมต่างๆที่เกี่ยวข้อง เช่น
อัตราดอกเบี้ย ภาวะการแข่งขันในธุรกิจอสังหาริมทรัพย์ ความมั่นคงทางการเมืองในประเทศ
และอุปทานของบ้านหรือหน่วยในอาคารชุดพักอาศัยเพื่อขายที่มีอยู่ในตลาด เป็นต้น

ในปี 2551 เศรษฐกิจภายในประเทศยังคงมีการขยายตัวอย่างต่อเนื่อง
รวมทั้งอัตราดอกเบี้ยที่อยู่ในระดับต่ำ
โดยมีการปรับตัวเพิ่มขึ้นในช่วงต้นของไตรมาสสองและได้ปรับตัวลดลงในปลายไตรมาสสี่ของปีเดียวกัน
ถึงแม้ว่าจะมีการปรับตัวเพิ่มขึ้นในระหว่างปี 2549 และปรับลดลงหนึ่งครั้งในเดือนกรกฎาคมของปี
2550 ซึ่งมิได้ส่งผลกระทบต่อกำลังซื้อของผู้บริโภคมากนัก (รายละเอียดตามหัวข้อในส่วนที่ 2 ข้อ
3.2 การตลาดและภาวะการแข่งขัน) ทั้งนี้ บริษัทมียอดรายได้จากการขายบ้านพร้อมที่ดินในปี 2551
จำนวน 9,445.7 ล้านบาท เพิ่มขึ้นจากปี 2550 ที่มีรายได้จากการขายบ้านพร้อมที่ดินจำนวนรวม
9,057.9 ล้านบาท เป็นจำนวนเงิน 387.8 ล้านบาท หรือเพิ่มขึ้นร้อยละ 4.3
โดยส่วนใหญ่เป็นการรับรู้รายได้เพิ่มขึ้นจากโครงการที่เปิดใหม่ในระหว่างปี 2550-2551
โดยบริษัทและบริษัทย่อยได้เปิดขายบ้านโครงการใหม่ในปี 2551 จำนวน 10 โครงการ คือ
โครงการลัดดารมย์ Elegance พระรามห้า 2 โครงการ
ลัดดารมย์ Elegance เกษตร-นวมินทร์ โครงการคาซ่าวิลล์ ราชพฤกษ์-รัตนาธิเบศร์ 2
โครงการคาซ่าวิลล์ วัชรพล 1 โครงการลัดดารมย์ ชัยพฤกษ์-แจ้งวัฒนะ โครงการลัดดารมย์
ราชพฤกษ์-รัตนาธิเบศร์ 2 โครงการคาซ่าวิลล์ ราชพฤกษ์-แจ้งวัฒนะ โครงการคาซ่าวิลล์ วัชรพล
3 โครงการคาซ่าวิลล์ บางนา-สุวรรณภูมิ และโครงการคาซ่าซิตี้ เอกมัย-รามอินทรา
สุคนธสวัสดิ์ 2 นอกจากนี้ ยังได้ปิดโครงการเก่าที่ขายหมดแล้วจำนวน 8 โครงการ
ดังนั้นบริษัทและบริษัทย่อยจึงมีโครงการเพิ่มขึ้นสุทธิจำนวน 2 โครงการ
ส่งผลให้ยอดโอนขายบ้านเพิ่มขึ้น

-   ธุรกิจขายหน่วยในอาคารชุดพักอาศัย

บริษัทบันทึกการขายหน่วยในอาคารชุดพักอาศัยเป็นรายได้ในงบกำไรขาดทุน
เมื่องานก่อสร้างแล้วเสร็จตามสัญญาและมีการโอนกรรมสิทธิ์ให้แก่ผู้ซื้อหลังจากได้รับชำระจากผู้ซื้อครบถ้วนแล้ว(Completion
method)

บริษัทมีรายได้จากการขายหน่วยในอาคารชุดพักอาศัยส่วนที่เหลือของโครงการสาทรเฮ้าส์ จำนวน
4.4 ล้านบาท หรือเพิ่มขึ้นร้อยละ 100.0 เมื่อเปรียบเทียบกับปี 2550 โดยในปี 2550
บริษัทไม่มีรายได้จากการขายหน่วยในอาคารชุดพักอาศัย
อย่างไรก็ตามบริษัทและบริษัทย่อยกำลังอยู่ระหว่างพัฒนาโครงการอาคารชุดพักอาศัยเพื่อขาย
2 โครงการ คือโครงการคิว หลังสวน และโครงการคิวเฮ้าส์ คอนโด สาทร
ซึ่งคาดว่าจะสามารถรับรู้รายได้ในปี 2553 และ 2554 ซึ่งโครงการทั้ง 2
แห่งของบริษัทและบริษัทย่อยตั้งอยู่ศูนย์กลางของกรุงเทพมหานครและใกล้สถานีรถไฟฟ้า
BTSตามลำดับ
สำหรับสภาพตลาดอาคารชุดพักอาศัยเพื่อขายโดยเฉพาะโครงการที่ตั้งอยู่ในทำเลที่ดีใกล้สถานีรถไฟฟ้าทั้ง
BTS และ MRTนั้น ยังมีอุปสงค์ที่สูง

-   ธุรกิจอาคารที่พักอาศัยให้เช่า (เซอร์วิส อะพาร์ตเมนต์)

จากการที่ผู้เช่าห้องชุดพักอาศัยส่วนใหญ่เป็นชาวต่างประเทศที่เข้ามาทำงานในประเทศไทย ดังนั้น
อัตราการเข้าพักอาศัยของห้องชุดพักอาศัยจึงขึ้นอยู่กับการขยายตัวของเศรษฐกิจในประเทศ
โดยเฉพาะการลงทุนจากต่างประเทศในประเทศไทย ซึ่งในปี 2551
ถึงแม้ว่าเศรษฐกิจไทยจะมีการขยายตัว โดยมีการส่งออกเป็นตัวขับเคลื่อนหลัก
แต่สถานการณ์ทางการเมืองภายในประเทศที่ยังวุ่นวาย ยืดเยื้อ และทวีความรุนแรงมากขึ้น
ตามรายละเอียดที่ได้กล่าวมาแล้วข้างต้น
ส่งผลให้ชาวต่างชาติชะลอการลงทุนและการเดินทางเข้ามาในประเทศไทย
ดังนั้นธุรกิจอาคารที่พักอาศัยให้เช่าจึงชะลอตัวลงตามเหตุผลดังกล่าว

ในปี 2551
บริษัทและบริษัทย่อยมีรายไดจากคาเชาพื้นที่ในอาคารที่พักอาศัยและคาบริการที่เกี่ยวของจำนวน
889.9 ล้านบาท ลดลงจํานวน 11.0 ลานบาท หรือลดลงรอยละ 1.2 เมื่อเปรียบเทียบกับป
2550 เนื่องจากในปี 2551 อัตราการเข้าพักอาศัยของลูกค้าโดยเฉลี่ยลดลง
ตามรายละเอียดที่กล่าวมาแล้ว
ประกอบกับบริษัทได้มีการปรับปรุงซ่อมแซมใหญ่ห้องพักอาศัยบางส่วนของอาคารเซ็นเตอร์พอยท์ สีลม
โดยคาดว่าโครงการเซ็นเตอร์พอยท์ สีลม จะแล้วเสร็จต้นปี 2552
จึงส่งผลให้รายได้จากค่าเช่าพื้นที่ในอาคารพักอาศัยและค่าบริการที่เกี่ยวข้องในปีนี้ลดลง

-   ธุรกิจอาคารสำนักงานให้เช่า

จากผลกระทบต่างๆด้านเศรษฐกิจในประเทศและต่างประเทศ
การเมืองในประเทศตามที่ได้กล่าวมาแล้วข้างต้น
ส่งผลให้ความต้องการพื้นที่อาคารสำนักงานเพิ่มขึ้นในอัตราที่ลดลง
ซึ่งส่งผลต่ออัตราการเช่าพื้นที่อาคารสำนักงานและอัตราค่าเช่าพื้นที่ปรับตัวขึ้นเล็กน้อย
โดยเฉพาะอาคารสำนักงานเกรดบีที่ตั้งอยู่ใกล้เส้นทางรถไฟฟ้าBTS และรถไฟฟ้า MRT
ซึ่งจะได้รับความสนใจในการคัดเลือกหรือตัดสินใจเช่าเป็นอันดับแรก

ในปี 2551 บริษัทมีรายได้จากธุรกิจอาคารสำนักงานให้เช่า จำนวน 280.2 ล้านบาท ลดลงจากปี
2550 ที่มีรายได้จากธุรกิจอาคารสำนักงานให้เช่า จำนวน 287.4 ล้านบาท เป็นจำนวนเงิน 7.2
ล้านบาท หรือลดลงร้อยละ 2.5 เนื่องจากมีลูกค้าเช่าพื้นที่รายใหญ่ของโครงการคิวเฮ้าส์ สาทร
ได้ครบอายุสัญญาเช่าและย้ายออกจากโครงการดังกล่าว

สรุปในปี 2551 บริษัทและบริษัทย่อยมีรายได้จากธุรกิจหลัก ได้แก่
รายได้จากธุรกิจขายบ้านพร้อมที่ดิน ธุรกิจขายหน่วยในอาคารชุดพักอาศัย
ธุรกิจอาคารที่พักอาศัยให้เช่า และธุรกิจอาคารสำนักงานให้เช่า จำนวนรวม 10,620.2 ล้านบาท
เพิ่มขึ้นเป็นจำนวนเงิน 374.0 ล้านบาท หรือเพิ่มขึ้นร้อยละ 3.6 เมื่อเปรียบเทียบกับปี 2550

  (2) รายได้อื่นและส่วนแบ่งกำไรจากเงินลงทุนตามวิธีส่วนได้เสีย

ในปี 2551 บริษัทมีรายได้อื่นและส่วนแบ่งกำไรจากเงินลงทุนตามวิธีส่วนได้เสีย ดังนี้

(ก) บริษัทมีรายได้อื่น จำนวน 96.1 ล้านบาท ลดลงจำนวน 21.4 ล้านบาท หรือลดลงร้อยละ
18.2เมื่อเปรียบเทียบกับปี 2550
เนื่องจากบริษัทย่อยได้บันทึกลดต้นทุนค่าก่อสร้างอาคารโครงการคิวเฮ้าส์
ลุมพินีและบันทึกเป็นรายได้อื่นเป็นจำนวนเงิน 40.0 ล้านบาท

(ข) บริษัทมีรายได้จากส่วนแบ่งกำไร(ขาดทุน)จากเงินลงทุนตามวิธีส่วนได้เสียเพิ่มขึ้นจำนวน
148.9 ล้านบาท หรือเพิ่มขึ้นร้อยละ 68.7 เมื่อเปรียบเทียบกับปี 2550
โดยบริษัทมีส่วนแบ่งกำไรตามวิธีส่วนได้เสียจากบริษัทร่วม 4 แห่ง ดีขึ้นทุกบริษัท ดังนี้
ส่วนแบ่งกำไรจากบริษัท โฮมโปรดักส์ เซ็นเตอร์ จำกัด (มหาชน) เพิ่มขึ้นจำนวน 57.6 ล้านบาท
ส่วนแบ่งขาดทุนของบริษัท ควอลิตี้ คอนสตรัคชั่น โปรดัคส์ จำกัด (มหาชน) ลดลงจำนวน 19.9
ล้านบาท มีส่วนแบ่งผลกำไรจากธนาคารแลนด์ แอนด์ เฮ้าส์ เพื่อรายย่อย จำกัด (มหาชน)
เพิ่มขึ้นจำนวน 37.6 ล้านบาท และมีส่วนแบ่งกำไรของกองทุนรวมอสังหาริมทรัพย์ควอลิตี้ เฮ้าส์
เพิ่มขึ้นจำนวน 33.8 ล้านบาท เมื่อเปรียบเทียบกับปี 2550

(3) ต้นทุนขายและค่าใช้จ่ายในการขายและบริหาร

ในปี 2551 และปี 2550
บริษัทและบริษัทย่อยมีต้นทุนขายประกอบด้วยต้นทุนขายบ้านพร้อมที่ดินและธุรกิจขายหน่วยในอาคารชุดพักอาศัยเป็นจำนวนเงิน
6,345.5 ล้านบาท และ 6,527.4 ล้านบาท หรืออัตราร้อยละ89.2 และ 89.5 ตามลำดับ
ส่วนที่เหลือเป็นต้นทุนขายจากธุรกิจอาคารที่พักอาศัยให้เช่า(เซอร์วิส อะพาร์ตเมนต์)
และธุรกิจอาคารสำนักงานให้เช่า รวมเป็นจำนวนเงิน 769.8 ล้านบาท และ 761.8 ล้านบาท
หรืออัตราร้อยละ 10.8 และ 10.5 ตามลำดับ

อัตรากำไรขั้นต้นจากการดำเนินธุรกิจขายบ้านพร้อมที่ดิน ธุรกิจขายหน่วยในอาคารชุดพักอาศัย
ธุรกิจอาคารที่พักอาศัยให้เช่า และธุรกิจอาคารสำนักงานให้เช่า สำหรับปี 2550 และปี 2551
มีรายละเอียดดังต่อไปนี้

+--------------------------------------------+------------+-----------+
| กำไรขั้นต้น                                   | ปี 2550     | ปี 2551    |
|                                            |            |           |
|                                            | (ร้อยละ)    | (ร้อยละ)   |
+--------------------------------------------+------------+-----------+
| ธุรกิจขายบ้านพร้อมที่ดิน                          | 28         | 33        |
+--------------------------------------------+------------+-----------+
| ธุรกิจขายหน่วยในอาคารชุดพักอาศัย                 | n.a.       | 42        |
+--------------------------------------------+------------+-----------+
| ธุรกิจอาคารพักอาศัยให้เช่า/เซอร์วิส อะพาร์ตเมนต์     | 34         | 31        |
+--------------------------------------------+------------+-----------+
| ธุรกิจอาคารสำนักงานให้เช่า                      | 42         | 45        |
+--------------------------------------------+------------+-----------+

ธุรกิจขายบ้านพร้อมที่ดินปี 2551
บริษัทและบริษัทย่อยมีอัตรากำไรขั้นต้นจากธุรกิจขายบ้านพร้อมที่ดินเพิ่มขึ้นเป็นร้อยละ 33
เมื่อเปรียบเทียบกับปี 2550 ซึ่งเท่ากับร้อยละ 28 ในปี 2551
บริษัทและบริษัทย่อยได้มีการเปิดโครงการใหม่เพิ่มขึ้นจำนวน 10 โครงการ
ซึ่งโครงการที่เปิดใหม่นี้มีต้นทุนในการพัฒนาโครงการต่ำกว่าโครงการเก่าในอดีต
โดยเฉพาะต้นทุนดอกเบี้ยจ่ายที่ถูกบันทึกเข้าโครงการ นอกจากนี้
บริษัทและบริษัทย่อยยังมีมาตรการในการควบคุมและบริหารต้นทุนโครงการให้ลดต่ำลง
และลดระยะเวลาในการพัฒนาโครงการให้สั้นลง

ธุรกิจขายหน่วยในอาคารชุดพักอาศัยปี 2551
บริษัทและบริษัทย่อยมีอัตรากำไรขั้นต้นจากการขายหน่วยในอาคารชุดพักอาศัยส่วนที่เหลือของโครงการสาทร
เฮ้าส์เป็นร้อยละ 42 ซึ่งในปี 2550 บริษัทไม่มีรายได้จากการขายหน่วยในอาคารชุดพักอาศัย

ธุรกิจอาคารที่พักอาศัยให้เช่า ในปี 2551
บริษัทและบริษัทย่อยมีรายได้และอัตรากำไรขั้นต้นลดลงเป็นร้อยละ 31 เมื่อเปรียบเทียบกับปี 2550
ซึ่งมีอัตรากำไรขั้นต้นร้อยละ 34 เนื่องจากได้มีการปรับปรุงซ่อมแซมใหญ่อาคารที่พักอาศัย
โครงการเซ็นเตอร์พอยท์ สีลม คาดว่าจะแล้วเสร็จต้นปี 2552 ทั้งนี้เพื่อให้อยู่ในสภาพดี ทันสมัย
สามารถเพิ่มรายได้ และสามารถแข่งขันในตลาดได้ จึงส่งผลให้รายได้จากโครงการดังกล่าวลดลง
ขณะที่โครงการที่ปรับปรุงแล้วเสร็จในปี 2550 ได้แก่ โครงการเซ็นเตอร์พอยท์ เพชรบุรี
และโครงการเซ็นเตอร์พอยท์ สุขุมวิท
ซึ่งมีการตัดค่าเสื่อมราคาสินทรัพย์ใหม่ที่มีการปรับปรุงซ่อมแซมดังกล่าวเพิ่มขึ้น
ส่งผลให้มีอัตรากำไรขั้นต้นลดลงเช่นกัน นอกจากนี้ ในปี 2551
สถานการณ์ทางการเมืองภายในประเทศที่ไม่สงบและยืดเยื้อทวีความรุนแรงมากขึ้น
จนกระทั่งมีการประกาศใช้การบริหารราชการในสถานการณ์ฉุกเฉิน พ.ศ.2548
และการปิดสนามบินสุวรรณภูมิและสนามบินดอนเมืองในเดือนพฤศจิกายน 2551
ส่งผลให้นักลงทุนและนักท่องเที่ยวชาวต่างประเทศเดินทางเข้าประเทศไทยลดน้อยลง
และกระทบต่อธุรกิจเซอร์วิส อะพาร์ตเมนต์ โดยเฉพาะโครงการเซ็นเตอร์พอยท์ เพชรบุรี
เนื่องจากโครงการดังกล่าวจะมีลูกค้าชาวต่างประเทศที่เดินทางและเข้าพักอาศัยในช่วงเวลาสั้นๆ
ส่งผลให้อัตราการเข้าพักอาศัยลดลงอย่างมากในช่วงเดือนพฤศจิกายน-ธันวาคม 2551

ธุรกิจอาคารสำนักงานให้เช่า ในปี
2551บริษัทมีอัตรากำไรขั้นต้นจากธุรกิจอาคารสำนักงานให้เช่าเพิ่มขึ้นเป็นร้อยละ 45
เมื่อเปรียบเทียบกับปี 2550 ซึ่งมีอัตรากำไรขั้นต้นร้อยละ 42

ค่าใช้จ่ายในการขาย ในปี 2551ลดลงจำนวน 160.2 ล้านบาท หรือลดลงร้อยละ 22.7
เมื่อเปรียบเทียบกับปี 2550 เนื่องจากค่าใช้จ่ายในการขายและโฆษณาเพิ่มขึ้นจำนวน 132.8
ล้านบาท เพราะในช่วงไตรมาส 3 ของปีนี้ บริษัทได้มีการออกโฆษณาองค์กรผ่านสื่อโทรทัศน์
และมีการใช้ค่าโฆษณาเพิ่มขึ้นตามจำนวนโครงการบ้านที่เปิดใหม่เพิ่มขึ้น
ขณะที่ค่าภาษีธุรกิจเฉพาะและค่าธรรมเนียมโอนบ้านลดลงเป็นจำนวน 267.7 ล้านบาท
ตามนโยบายกระตุ้นเศรษฐกิจของรัฐบาลในภาคอสังหาริมทรัพย์
โดยการลดอัตราภาษีธุรกิจเฉพาะจากอัตราร้อยละ 3.3 เป็นอัตราร้อยละ 0.11
และลดอัตราค่าธรรมเนียมโอนที่ดินจากอัตราร้อยละ 2 เป็นอัตราร้อยละ 0.01
และมีผลบังคับใช้เมื่อวันที่ 28 มีนาคม 2551 และค่าส่งเสริมการขายลดลงจำนวน 33.3 ล้านบาท
และมีค่าใช้จ่ายในการขายอื่นเพิ่มขึ้นจำนวน 7.9 ล้านบาท

ค่าใช้จ่ายในการบริหาร ในปี 2551 เพิ่มขึ้นจำนวน 126.7 ล้านบาท หรือเพิ่มขึ้นร้อยละ 14.4
เมื่อเปรียบเทียบกับปี 2550 เนื่องจากค่าใช้จ่ายเกี่ยวกับพนักงานเพิ่มขึ้นจำนวน 69.4 ล้านบาท
ค่าใช้จ่ายซ่อมแซมสาธารณูปโภคโครงการและค่าใช้จ่ายบริการหลังการขายเพิ่มขึ้นจำนวน 64.4
ล้านบาท ค่าใช้จ่ายสำนักงานเพิ่มขึ้นจำนวน 23.8 ล้านบาท
และค่าใช้จ่ายการดำเนินงานอื่นลดลงจำนวน 30.9 ล้านบาท

ค่าเผื่อค่าใช้จ่ายจากการรับประกันกำไรสุทธิของโครงการ ปี 2551
บริษัทย่อยได้มีการบันทึกตั้งค่าใช้จ่ายเป็นจำนวน 53.7
ล้านบาท(สุทธิจากส่วนที่บริษัทถือหน่วยลงทุนดังกล่าวในอัตราร้อยละ 25.66) หรือเพิ่มขึ้นร้อยละ
2.9 ซึ่งเป็นค่าใช้จ่ายในการค้ำประกันกำไรสุทธิโครงการคิวเฮ้าส์ ลุมพินี
เนื่องจากบริษัทย่อยมีหนี้สินที่อาจเกิดขึ้นจากการเข้ารับประกันผลกำไรสุทธิของโครงการคิวเฮ้าส์
ลุมพินี สำหรับรอบปีบัญชี 2550-2552 ต่อกองทุนรวมอสังหาริมทรัพย์ ควอลิตี้ เฮ้าส์ เป็นจำนวน
435 ล้านบาท 450 ล้านบาท และ 465 ล้านบาท ตามลำดับ ซึ่งในปี 2551
บริษัทย่อยได้สอบทานมูลค่าที่คาดว่าจะเกิดขึ้นของค่าใช้จ่ายจากการรับประกันผลกำไรสุทธิดังกล่าวใหม่
โดยเปรียบเทียบกับผลประกอบการที่เกิดขึ้นจริงของโครงการในปี 2551
บริษัทย่อยจึงได้พิจารณาตั้งสำรองค่าใช้จ่ายดังกล่าวเพิ่มเติมขึ้นอีกเป็นจำนวน 72 ล้านบาท
ซึ่งได้รวมอยู่ในรายการบัญชีประมาณการหนี้สินระยะสั้น ณ สิ้นปี 2551แล้ว
โดยบริษัทย่อยมีสำรองเผื่อค่าใช้จ่ายจากการรับประกันกำไรสุทธิของโครงการดังกล่าวไว้ในบัญชีสะสมเป็นจำนวน
239.5 ล้านบาท หักเงินค่าประกันกำไรสุทธิของโครงการที่ได้จ่ายไปแล้วเป็นจำนวน 173.5
ล้านบาท คงเหลือยอดสุทธิในงบดุลจำนวน 66.0 ล้านบาท

ค่าเผื่อผลเสียหายจากการค้ำประกัน ในปี 2551 เพื่อความระมัดระวังรอบคอบ
บริษัทจึงได้พิจารณาหนี้สินที่อาจจะเกิดขึ้นจากการค้ำประกันเงินกู้ยืมของบริษัท ฮาเบอร์ วิว จำกัด
ตามสัดส่วนการลงทุนซึ่งเท่ากับร้อยละ 50
ของภาระหนี้สินที่บริษัทดังกล่าวมีอยู่กับธนาคารแห่งหนึ่งที่อาจจะเกิดขึ้น
โดยบริษัทได้บันทึกค่าใช้จ่ายดังกล่าวเพิ่มขึ้นในปีนี้เป็นจำนวนเงิน 26.0 ล้านบาท
และได้บันทึกสำรองเผื่อหนี้สินดังกล่าวเต็มจำนวนแล้วในงบดุล ณ วันที่ 31 ธันวาคม 2551 จำนวน
61.0 ล้านบาท

  (4) ค่าใช้จ่ายทางการเงิน

ค่าใช้จ่ายทางการเงินประกอบด้วยดอกเบี้ยจ่าย ค่าธรรมเนียม และค่าที่ปรึกษาทางการเงิน ซึ่งในปี
2551 มีจำนวน 213.3 ล้านบาท เพิ่มขึ้นจำนวน 29.3 ล้านบาทหรือเพิ่มขึ้นร้อยละ 15.9
เนื่องจากดอกเบี้ยจ่ายของปี 2551 เพิ่มขึ้นจากปี 2550 จำนวน 31.4 ล้านบาท หรือเพิ่มขึ้นร้อยละ
21.8 จากการที่บริษัทและบริษัทย่อยได้ลงทุนซื้อที่ดินเปล่าเพิ่มขึ้นหลายแปลง
เพื่อรองรับการขยายตัวของยอดขายโครงการบ้านในอนาคต โดยที่ดินดังกล่าวยังไม่ได้พัฒนา
ดังนั้นจึงไม่สามารถบันทึกดอกเบี้ยจ่ายเข้าเป็นต้นทุนที่ดินดังกล่าวได้

  (5) ผลการดำเนินงาน

ในปี 2551 บริษัทและบริษัทย่อยมีกำไรสุทธิเพิ่มขึ้นจำนวน 491.3 ล้านบาท หรือเพิ่มขึ้นร้อยละ
46.1 เมื่อเปรียบเทียบกับผลการดำเนินงานปี 2550 ปัจจัยหลักมาจาก

-   บริษัทและบริษัทย่อยมีรายได้จากการขายบ้านพร้อมที่ดินเพิ่มขึ้น
    และมีอัตรากำไรขั้นต้นถัวเฉลี่ยในปี 2551 เพิ่มขึ้นเท่ากับร้อยละ 33 ขณะที่ปี 2550
    เท่ากับร้อยละ 28 หรือมีจำนวนกำไรขั้นต้นสำหรับปี 2551 เพิ่มขึ้นจากปี 2550 เท่ากับจำนวน
    572.3 ล้านบาท

-   บริษัทมีรายได้จากการขายหน่วยในอาคารชุดพักอาศัยเพิ่มขึ้นจำนวน 1.9 ล้านบาท
    และมีอัตรากำไรขั้นต้นในปี 2551 เท่ากับร้อยละ 42 ซึ่งในปี 2550
    บริษัทไม่มีรายได้จากการขายหน่วยในอาคารชุดพักอาศัย

-   บริษัทมีกำไรขั้นต้นจากรายได้จากค่าเช่าพื้นที่ในอาคารสำนักงานและค่าบริการที่เกี่ยวข้องเพิ่มขึ้นจำนวน
    6.2 ล้านบาท เมื่อเปรียบเทียบกับปี 2550

-   บริษัทและบริษัทย่อยมีกำไรจากรายได้จากค่าเช่าพื้นที่ในอาคารที่พักอาศัยและค่าบริการที่เกี่ยวข้องลดลงจำนวน
    32.5 ล้านบาท เมื่อเปรียบเทียบกับปี 2550 เนื่องจากรายได้ลดลง
    ประกอบกับอัตรากำไรขั้นต้นถัวเฉลี่ยในปี 2551 ลดลงเท่ากับร้อยละ 31 ขณะที่ปี 2550
    เท่ากับร้อยละ 34 ตามรายละเอียดที่ได้กล่าวมาแล้ว

-   บริษัทมีส่วนแบ่งกำไรจากเงินลงทุนตามวิธีส่วนได้เสียสำหรับปี 2551 เพิ่มขึ้นจากปี 2550
    จำนวน 148.9 ล้านบาท

-   บริษัทและบริษัทย่อยมีรายได้อื่นๆ สำหรับปี 2551 ลดลงจากปี 2550 จำนวน 21.3 ล้านบาท

-   บริษัทและบริษัทย่อยมีค่าใช้จ่ายในการขายสำหรับปี 2551 ลดลงจำนวน 160.3 ล้านบาท
    และมีค่าใช้จ่ายในการบริหารสำหรับปี 2551 เพิ่มขึ้นจำนวน 126.7 ล้านบาท
    เมื่อเปรียบเทียบกับปี 2550

-   บริษัทย่อยมีค่าเผื่อค่าใช้จ่ายจากการรับประกันกำไรสุทธิของโครงการคิวเฮ้าส์ ลุมพินี สำหรับปี
    2551 เพิ่มขึ้นจำนวน 1.5 ล้านบาท เมื่อเปรียบเทียบกับปี 2550

-   บริษัทย่อยได้มีการตั้งค่าเผื่อผลเสียหายจากการค้ำประกันภาระหนี้สินบริษัท ฮาเบอร์ วิว จำกัด
    จำนวน 26.0 ล้านบาท

-   บริษัทและบริษัทย่อยมีค่าใช้จ่ายทางการเงินปี 2551 เพิ่มขึ้นจากปี 2550 จำนวน 29.3
    ล้านบาท

-   บริษัทและบริษัทย่อยมีภาษีเงินได้นิติบุคคลปี 2551 เพิ่มขึ้นจากปี 2550 จำนวน 161.4
    ล้านบาท

  (6) อัตราผลตอบแทนผู้ถือหุ้น

ที่ประชุมสามัญผู้ถือหุ้นของบริษัท ครั้งที่ 1/2551 เมื่อวันที่ 23 เมษายน 2551
มีมติให้จ่ายเงินปันผลสำหรับผลการดำเนินงานในปี 2550 ในอัตราหุ้นละ 0.07
คิดเป็นอัตราการจ่ายเงินปันผลร้อยละ 48.53 ของกำไรสุทธิจากการดำเนินงานในปี 2550
รวมเป็นเงินปันผลจ่ายจำนวน 517.5 ล้านบาท ซึ่งได้จ่ายเงินปันผลแล้วเมื่อวันที่ 20 พฤษภาคม
2551 และ ณ วันที่ 31 ธันวาคม 2551 บริษัทและบริษัทย่อยมีอัตราผลตอบแทนต่อส่วนของผู้ถือหุ้น
(ROE) เท่ากับร้อยละ 15.2

  (ค) ฐานะทางการเงิน

  (1) สินทรัพย์

บริษัทและบริษัทย่อยมีสินทรัพย์รวม ณ วันที่ 31 ธันวาคม 2550 และ 2551 เท่ากับ 23,857.7
ล้านบาทและ 28,810.7 ล้านบาท ตามลำดับ โดยสินทรัพย์รวม ณ สิ้นปี 2551
บริษัทและบริษัทย่อยมีสินทรัพย์รวมเพิ่มขึ้นเป็นจำนวน 4,953.0 ล้านบาท หรือเพิ่มขึ้นร้อยละ 20.8
เมื่อเปรียบเทียบกับสิ้นปี 2550 เนื่องจากบริษัทและบริษัทย่อยได้มีการลงทุนเพิ่มในการซื้อที่ดินจำนวน
13 โครงการ มีการลงทุนในค่าพัฒนาโครงการบ้านที่จะเปิดขายในอนาคต
การลงทุนในค่าพัฒนาห้องชุดพักอาศัยเพื่อขายในอนาคตจำนวน 2 โครงการ
โดยรายละเอียดสินทรัพย์ที่สำคัญ ประกอบด้วย

สินทรัพย์หมุนเวียน ที่สำคัญ ได้แก่

-   เงินสดและรายการเทียบเท่าเงินสด

บริษัทและบริษัทย่อยมีนโยบายในการถือเงินสดเท่าที่จำเป็นโดยมีเงินสด ณ สิ้นปี 2550 และ 2551
จำนวน 432.1 ล้านบาท และ 728.3 ล้านบาท ตามลำดับ โดยมีเงินสด ณ สิ้นปี 2551
เพิ่มขึ้นจำนวน 296.2 ล้านบาท หรือเพิ่มขึ้นร้อยละ 68.6 เมื่อเปรียบเทียบกับปี 2550
เนื่องจากในไตรมาสสี่ของปี 2551
บริษัทและบริษัทย่อยได้มีนโยบายที่จะถือเงินสดและรายการเทียบเท่าเงินสดเพิ่มมากขึ้น
ทั้งนี้เนื่องจากความเข้มงวดในการปล่อยสินเชื่อของสถาบันการเงินหรือธนาคารพาณิชย์
ตลอดจนภาวะการถดถอยทางเศรษฐกิจในประเทศ ที่อาจจะส่งผลกระทบต่อธุรกิจอสังหาริมทรัพย์
และการหาแหล่งเงินทุนหมุนเวียนในอนาคต ดังนั้น
เพื่อความระมัดระวังและรอบคอบบริษัทและบริษัทย่อยจึงต้องรักษาเงินสดและรายการเทียบเท่าเงินสดให้อยู่ในระดับที่สูงขึ้น

-   เงินลงทุนชั่วคราว

บริษัทและบริษัทย่อยมีนโยบายในการบริหารสภาพคล่อง เงินสด
และเงินฝากธนาคารให้อยู่ในระดับที่เหมาะสมเพียงพอในการใช้เป็นเงินทุนหมุนเวียนของบริษัท
โดยจะนำเงินส่วนที่เกินความต้องการไปชำระคืนเงินกู้ยืมหรือนำไปหาผลตอบแทนที่สูงกว่าเงินฝากธนาคารประเภทบัญชีออมทรัพย์
เช่น ตั๋วสัญญาใช้เงินระยะสั้น เงินฝากระยะสั้นเผื่อเรียก เป็นต้น
ทั้งนี้ขึ้นอยู่กับสภาพคล่องในแต่ละช่วงเวลา

โดย ณ สิ้นปี 2550 และ 2551 บริษัทและบริษัทย่อยคงเหลือเงินลงทุนชั่วคราวจำนวน 180.0
ล้านบาท และ 148.0 ล้านบาท ตามลำดับ
ซึ่งเป็นเงินฝากระยะสั้นเผื่อเรียกที่บริษัทฝากไว้กับธนาคารแลนด์ แอนด์ เฮ้าส์ เพื่อรายย่อย จำกัด
(มหาชน)

  - ลูกหนี้การค้า

ณ สิ้นปี 2550 และ 2551 บริษัทและบริษัทย่อยมีลูกหนี้การค้าสุทธิ จำนวน 30.7 ล้านบาท และ
28.3 ล้านบาท ตามลำดับ โดยมีรายละเอียดดังนี้

  หน่วย : ล้านบาท

ลูกหนี้การค้าส่วนใหญ่เป็นลูกหนี้การค้าที่มาจากธุรกิจการให้เช่าอสังหาริมทรัพย์
ซึ่งสามารถแยกรายละเอียดได้ ดังนี้

หน่วย : ล้านบาท

  ------------------------------------------- ------------- --------------
  รายได้ค่าเช่าและค่าบริการค้างรับ                   31 ธ.ค. 2550  31 ธ.ค. 2551

  ธุรกิจอาคารที่พักอาศัยให้เช่า                       27.3          26.4

  ธุรกิจอาคารสำนักงานให้เช่า                       3.3           1.8

  อื่นๆ                                         0.1           0.1

  รวม                                         30.7          28.3

  หัก ค่าเผื่อหนี้สงสัยจะสูญ                          -             -

  สุทธิ                                         30.7          28.3
  ------------------------------------------- ------------- --------------

รายละเอียดลูกหนี้การค้าแยกตามอายุหนี้ มีดังนี้

หน่วย : ล้านบาท

  ------------------------------------------- ------------- --------------
  ระยะเวลาค้างชำระ                             31 ธ.ค. 2550  31 ธ.ค. 2551

  ธุรกิจการให้เช่าอสังหาริมทรัพย์                                   

  ค้างชำระไม่เกิน 3 เดือน                         29.8          27.8

  ค้างชำระ 3 – 6 เดือน                          0.8           0.5

  ค้างชำระ 6 – 12 เดือน                         -             -

  ค้างชำระมากกว่า 12 เดือน                       0.1           -

  รวม                                         30.7          28.3

  หัก ค่าเผื่อหนี้สงสัยจะสูญ                          -             -

  สุทธิ                                         30.7          28.3
  ------------------------------------------- ------------- --------------

 

บริษัทและบริษัทย่อยมีนโยบายให้ลูกค้ามีระยะเวลาในการชำระหนี้ภายใน 30 วัน
และบริษัทและบริษัทย่อยมีหน่วยงานทำหน้าที่เร่งรัดลูกหนี้ค้างชำระเพื่อไม่ให้ลูกค้าค้างชำระค่าเช่าและบริการเกินกว่า
1 เดือน
เมื่อพิจารณาจากตารางลูกหนี้การค้าแยกตามอายุหนี้ข้างต้นจะเห็นว่าสอดคล้องกับนโยบายดังกล่าวข้างต้น
คือ ลูกหนี้ค้างชำระส่วนใหญ่เป็นการค้างชำระไม่เกิน 3 เดือน

  - ที่ดินและงานระหว่างก่อสร้าง-สุทธิ

ที่ดินและงานระหว่างก่อสร้าง ณ สิ้นปี 2550 และสิ้นปี 2551 มีจำนวน 6,125.1 ล้านบาท
8,885.8 ล้านบาท ตามลำดับ โดย ณ สิ้นปี 2551 มีการปรับตัวเพิ่มขึ้นเป็นจำนวน 2,760.7
ล้านบาท หรือเพิ่มขึ้นร้อยละ 45.1 เมื่อเปรียบเทียบกับปี 2550 เนื่องจากในปี 2551
บริษัทและบริษัทย่อยมีโครงการใหม่ 10 โครงการ ที่มีการเปิดขาย
ซึ่งทำให้มีการโอนต้นทุนของที่ดินและต้นทุนการพัฒนาโครงการสุทธิของโครงการดังกล่าวจำนวน
5,559.6 ล้านบาท มาเป็นที่ดินและงานระหว่างก่อสร้าง สัดส่วนที่ดินและงานระหว่างก่อสร้างสุทธิ
ณ สิ้นปี 2550 และ 2551 เทียบกับสินทรัพย์หมุนเวียนคิดเป็นสัดส่วนร้อยละ 86.0 และร้อยละ
84.0 ตามลำดับ
ซึ่งที่ดินและงานระหว่างก่อสร้างสุทธิดังกล่าวเป็นสินทรัพย์ที่สามารถสร้างรายได้ให้บริษัทและบริษัทย่อยในระยะเวลาประมาณ
1 - 3 ปี ซึ่งขึ้นอยู่กับขนาดของโครงการ

สินทรัพย์ไม่หมุนเวียน ที่สำคัญ ได้แก่

  - เงินลงทุนในบริษัทร่วม

เงินลงทุนในบริษัทร่วมตามวิธีราคาทุน ณ สิ้นปี 2550 และ 2551 มีจำนวน 3,775.6 ล้านบาท
และ 3,827.7 ล้านบาท และตามวิธีส่วนได้เสียเป็นจำนวน 3,475.7 ล้านบาท และ 3,715.4
ล้านบาท ตามลำดับ ตามรายละเอียด ดังนี้

หน่วย: ล้านบาท

  --------------------------------- ---------- ------------ ---------- ------------
  เงินลงทุนในบริษัทร่วม                  31 ธ.ค.                 31 ธ.ค.    
                                    2550                    2551       

                                    วิธีราคาทุน   วิธีส่วนได้เสีย   วิธีราคาทุน   วิธีส่วนได้เสีย

  กองทุนรวมอสังหาริมทรัพย์ ควอลิตี้ เฮ้าส์    2,045.1    1,526.5      2,045.1    1,496.0

  ธนาคารแลนด์ แอนด์ เฮ้าส์ เพื่อรายย่อย    820.6      636.0        820.6      731.1
  จำกัด (มหาชน)                                                         

  บมจ.โฮมโปรดักส์ เซ็นเตอร์             613.3      982.2        665.4      1,165.1

  บมจ.ควอลิตี้คอนสตรัคชั่นโปรดัคส์          296.6      331.0        296.6      323.2

  รวม                               3,775.6    3,475.7      3,827.7    3,715.4
  --------------------------------- ---------- ------------ ---------- ------------

เงินลงทุนในบริษัทร่วมตามวิธีราคาทุน ณ สิ้นปี 2551 เพิ่มขึ้นจากสิ้นปี 2550 จำนวน 52.1
ล้านบาท เนื่องจากในปี 2551 บริษัทได้ลงทุนเพิ่มในหุ้นสามัญของบริษัท โฮมโปรดักส์ เซ็นเตอร์
จำกัด(มหาชน) เพื่อดำรงสัดส่วนการถือหุ้น

สำหรับเงินลงทุนในบริษัทร่วมตามวิธีส่วนได้เสีย ณ สิ้นปี 2551 เพิ่มขึ้นจากสิ้นปี 2550 จำนวน
239.7 ล้านบาท เนื่องจากในปี 2551
บริษัทมีส่วนแบ่งกำไรตามวิธีส่วนได้เสียจากการลงทุนรวมจำนวน 365.7 ล้านบาท
ซึ่งประกอบด้วยส่วนแบ่งกำไรตามวิธีส่วนได้เสียของบมจ.โฮมโปรดักส์ เซ็นเตอร์
สุทธิจากเงินปันผลรับจำนวน 203.0 ล้านบาท ส่วนแบ่งขาดทุนตามวิธีส่วนได้เสียของบมจ.ควอลิตี้
คอนสตรัคชั่นโปรดัคส์ จำนวน 7.8 ล้านบาท ส่วนแบ่งกำไรตามวิธีส่วนได้เสียของธนาคารแลนด์
แอนด์ เฮ้าส์ เพื่อรายย่อย จำกัด (มหาชน) จำนวน 64.9 ล้านบาท
และส่วนแบ่งกำไรตามวิธีส่วนได้เสียของกองทุนรวมอสังหาริมทรัพย์ควอลิตี้ เฮ้าส์
สุทธิจากเงินปันผลรับจำนวน 105.6 ล้านบาท รวมทั้งมีการลงทุนเพิ่มในหุ้นสามัญของบริษัท
โฮมโปรดักส์ เซ็นเตอร์ จำกัด(มหาชน)ตามที่ได้กล่าวมาแล้ว

  - เงินลงทุนในบริษัทย่อย

เงินลงทุนในบริษัทย่อยสำหรับงบการเงินเฉพาะกิจของบริษัทตามวิธีราคาทุน ณ สิ้นปี 2550 และ
2551 ไม่เปลี่ยนแปลงยังคงเท่ากับจำนวน 511.5 ล้านบาท ซึ่งมีรายละเอียดประกอบ ดังนี้

หน่วย : ล้านบาท

  --------------------------------------------- ------------ ------------
  เงินลงทุนในบริษัทย่อย                              31 ธ.ค. 2550 31 ธ.ค. 2551

  บจ.คิว.เอช. อินเตอร์เนชั่นแนล                      76.8         76.8

  บจ.เซ็นเตอร์พอยท์ แมเนจเม้นท์                      78.5         78.5

  บจ. คาซ่า วิลล์                                  50.0         50.0

  บจ.คิว.เอช. แมเนจเม้นท์                          306.2        306.2

  รวม                                           511.5        511.5
  --------------------------------------------- ------------ ------------

สำหรับปี 2551 ผลการดำเนินงานของบริษัทย่อยส่วนใหญ่ปรับตัวดีขึ้น ได้แก่ บริษัท คาซ่า วิลล์
จำกัด ได้มีการการพัฒนาบ้านเดี่ยวเพื่อขายภายใต้ชื่อโครงการ ”คาซ่าวิลล์” และบ้านทาวน์ เฮ้าส์
เพื่อขายภายใต้ชื่อโครงการ “คาซ่า ซิตี้” มีกำไรสุทธิจำนวน 529.1 ล้านบาท บริษัท คิว.เอช.
อินเตอร์เนชั่นแนล จำกัด มีกำไรสุทธิจำนวน 31.2 ล้านบาท และ บริษัท คิว.เอช. แมเนจเม้นท์
จำกัดมีกำไรสุทธิจำนวน 3.9 ล้านบาท และบริษัท เซ็นเตอร์พอยท์ แมเนจเม้นท์ จำกัด
มีขาดทุนสุทธิจำนวน 38.8 ล้านบาท

  - เงินลงทุนในบริษัทอื่น

บริษัท คิว.เอช. อินเตอร์เนชั่นแนล (บีวีไอ) จำกัด ซึ่งเป็นบริษัทย่อยของบริษัทย่อยของบริษัท
ได้ลงทุนในบริษัท ฮาเบอร์ วิว จำกัด ในสัดส่วนร้อยละ 14.15 (รายละเอียดตามส่วนที่ 2
ปัจจัยความเสี่ยง ข้อ 1.1.2 ความเสี่ยงจากการลงทุน การให้กู้ยืมเงิน
และการค้ำประกันบริษัทที่เกี่ยวข้องรายบริษัท ฮาเบอร์ วิว จำกัด)

  - ที่ดิน อาคารและอุปกรณ์สุทธิ /สิทธิการเช่า

ที่ดิน อาคารและอุปกรณ์สุทธิ / สิทธิการเช่า ณ สิ้นปี 2550 และปี 2551 มีมูลค่ารวมจำนวน
4,624.0 ล้านบาท และจำนวน 3,824.3 ล้านบาท ตามลำดับ ลดลงจำนวน 799.7 ล้านบาท
หรือลดลงร้อยละ 17.3 เมื่อเปรียบเทียบกับสิ้นปี 2550 เนื่องจาก ณ วันที่ 30 มิถุนายน 2551
บริษัทได้โอนโครงการเซ็นเตอร์พอยท์ หลังสวน 2
ซึ่งจะก่อสร้างเป็นอาคารที่พักอาศัยให้เช่าไปเป็นที่ดินและต้นทุนในการพัฒนาโครงการ-สุทธิ(เพื่อขาย)จำนวน
877.5 ล้านบาท
เนื่องจากบริษัทได้ตัดสินใจที่จะพัฒนาโครงการดังกล่าวเป็นอาคารชุดพักอาศัยเพื่อขาย
และได้มีการลงทุนเพิ่มเพื่อปรับปรุงซ่อมแซมใหญ่อาคารที่พักอาศัยโครงการเซ็นเตอร์ พอยท์
สีลมเป็นจำนวน 215.3 ล้านบาท ซึ่งยังไม่แล้วเสร็จ ทั้งนี้ เพื่อให้อยู่ในสภาพดี ทันสมัย
สามารถเพิ่มรายได้ และแข่งขันได้ในตลาด

ณ สิ้นปี 2550 และปี 2551 บริษัทมี ที่ดิน อาคารและอุปกรณ์สุทธิ
ประกอบด้วยอาคารพักอาศัยให้เช่า 8 อาคาร (รวมที่ดินเปล่า 2 แปลง
และอยู่ระหว่างการดำเนินการก่อสร้าง 1 แปลง ซึ่งในปี
2551ได้โอนโครงการดังกล่าวไปเป็นโครงการพัฒนาเพื่อขายตามที่ได้กล่าวมาแล้วข้างต้น)
อาคารสำนักงานให้เช่า 4 อาคาร
ซึ่งเป็นสินทรัพย์ที่ก่อให้เกิดรายได้ค่าเช่าอย่างสม่ำเสมอในระยะยาว ทั้งนี้ ในปี 2549
บริษัทได้ให้สิทธิการเช่าอาคาร ที่ดิน และอุปกรณ์ที่เกี่ยวข้องของโครงการคิวเฮ้าส์
เพลินจิตแก่กองทุนรวมเป็นระยะเวลา 30 ปี และสามารถต่อได้อีก 30 ปี เมื่อวันที่ 8 ธันวาคม
2549

  - ที่ดินและต้นทุนในการพัฒนาโครงการสุทธิ

มูลค่าของที่ดินและต้นทุนในการพัฒนาโครงการ ณ สิ้นปี 2550 และปี 2551
มีมูลค่าตามบัญชีสุทธิจำนวน 8,394.7 ล้านบาท และจำนวน 10,459.1 ล้านบาท ตามลำดับ
ซึ่งสินทรัพย์ส่วนใหญ่อยู่ระหว่างการดำเนินการพัฒนาเพื่อขาย และมีที่ดินเปล่ารอการพัฒนาบางส่วน
ดังนั้นจึงเป็นสินทรัพย์ที่ยังไม่ก่อให้เกิดรายได้ในขณะที่แสดงอยู่ภายใต้ชื่อนี้
ซึ่งระยะเวลาการพัฒนาและก่อสร้างที่จะสามารถก่อให้เกิดรายได้จะไม่เกิน 1-2 ปี
ซึ่งทั้งนี้จะขึ้นอยู่กับระยะเวลาในการได้รับใบอนุญาตต่างๆในการจัดสรรที่ดินและก่อสร้าง
รวมทั้งขนาดและประเภทโครงการนั้นๆ

ณ สิ้นปี 2551
บริษัทและบริษัทย่อยมีมูลค่าตามบัญชีของที่ดินและต้นทุนในการพัฒนาโครงการเพิ่มขึ้นจำนวน 2,064.4
ล้านบาท หรือ เพิ่มขึ้นร้อยละ 24.6 เมื่อเปรียบเทียบกับสิ้นปี 2550 เนื่องจากในปี 2551
บริษัทและบริษัทย่อยได้มีการชำระเงินจองและเงินโอนซื้อที่ดินเพื่อพัฒนาโครงการเพิ่มขึ้นจำนวน 13
โครงการ และส่วนที่ซื้อเพิ่มขยายต่อจากที่ดินเดิมของปี 2550 จำนวน 5 โครงการ
ทั้งนี้เพื่อรองรับกับแผนการขยายตัวของยอดขายอสังหาริมทรัพย์ในอนาคตที่บริษัทและบริษัทย่อยตั้งเป้าหมายไว้
ซึ่งที่ดินเหล่านี้ส่วนใหญ่เป็นโครงการบ้านและอยู่ระหว่างพัฒนา แต่ยังไม่พร้อมที่จะเปิดการขาย
ดังนั้นบริษัทและบริษัทย่อยจึงยังไม่สามารถโอนโครงการที่ยังไม่เปิดการขายไปเป็นสินทรัพย์หมุนเวียนที่ก่อให้เกิดรายได้
ภายใต้หัวข้อ “ที่ดินและงานระหว่างก่อสร้างสุทธิ”
และในขณะเดียวกันบริษัทและบริษัทย่อยได้เปิดขายโครงการใหม่จำนวน 10 โครงการ
ซึ่งทำให้มีการโอนที่ดินและต้นทุนการพัฒนาโครงการสุทธิของโครงการดังกล่าวจำนวน 5,559.6
ล้านบาทไปเป็นที่ดินและงานระหว่างก่อสร้างสุทธิ

มูลค่าของที่ดินและงานระหว่างก่อสร้างสุทธิ / ที่ดิน อาคารและอุปกรณ์สุทธิ / สิทธิการเช่าสุทธิ /
ที่ดินและต้นทุนในการพัฒนาโครงการสุทธิ ณ สิ้นปี 2550 และ ปี 2551 มีจำนวนรวม 19,143.7
ล้านบาท และ 23,169.2 ล้านบาท ตามลำดับ
ซึ่งแสดงตามราคาทุนสุทธิหลังจากสำรองเผื่อผลขาดทุนจากการลดลงของมูลค่าโครงการ จำนวน
539.6 ล้านบาท ในปี 2550 และ จำนวน 543.8 ล้านบาท ในปี 2551 ตามลำดับ
โดยสำรองเผื่อผลขาดทุนจากการลดลงของมูลค่าโครงการของบริษัทใช้ราคาประเมินมูลค่าสินทรัพย์โดยผู้ประเมินอิสระ

  (2) การให้ความช่วยเหลือทางการเงินแก่บริษัทร่วม และบริษัทที่เกี่ยวข้อง

บริษัทย่อยให้เงินกู้ยืมแก่บริษัท ฮาเบอร์ วิว จำกัด ซึ่งเป็นบริษัทที่เกี่ยวข้อง ณ สิ้นปี 2550 และ ปี
2551 จำนวน 3.4 ล้านบาท และ 3.7 ล้านบาท ตามลำดับ และ ณ สิ้นปี 2550
บริษัทได้ค้ำประกันเงินกู้ยืมของบริษัท ฮาเบอร์ วิว จำกัดเป็นจำนวนเท่ากับร้อยละ 50
ของภาระหนี้สินที่บริษัท ฮาเบอร์ วิว จำกัดมีอยู่กับธนาคารแห่งหนึ่ง ณ วันที่ 31 ธันวาคม 2550
ประมาณ 3.6 ล้านเหรียญสหรัฐอเมริกา หรือประมาณจำนวน 1.8 ล้านเหรียญสหรัฐอเมริกา
อย่างไรก็ตาม แม้ว่าบริษัทดังกล่าวจะได้รับการขยายเวลาชำระหนี้คืน
แต่เพื่อความรอบคอบบริษัทได้ตั้งสำรองค่าเผื่อหนี้สินที่อาจเกิดขึ้นจากการค้ำประกันส่วนหนึ่งเป็นจำนวนเงิน
35.0 ล้านบาท และ ณ สิ้นปี 2551
บริษัทดังกล่าวมียอดหนี้คงค้างกับธนาคารแห่งนั้นตามงบการเงินซึ่งจัดทำโดยฝ่ายบริหารซึ่งยังไม่ได้ตรวจสอบโดยผู้สอบบัญชีจำนวน
3.5 ล้านเหรียญสหรัฐอเมริกาในปี 2551 เพื่อความระมัดระวังและรอบคอบ
บริษัทได้บันทึกตั้งสำรองหนี้สินจากการค้ำประกันเงินกู้ยืมดังกล่าวจำนวน 26.0 ล้านบาท
ซึ่งเท่ากับตามจำนวนเงินที่บริษัทได้ค้ำประกันเงินกู้ยืมไว้แล้ว รวมเป็นจำนวนเงินทั้งสิ้น 61.0
ล้านบาท (รายละเอียดตามส่วนที่ 2 ปัจจัยความเสี่ยง ข้อ 1.1.2 ความเสี่ยงจากการลงทุน
การให้กู้ยืมเงิน และการค้ำประกันบริษัทที่เกี่ยวข้องรายบริษัท ฮาเบอร์ วิว จำกัด)

  (3) สภาพคล่อง

  กระแสเงินสดจากกิจกรรมต่างๆ ในช่วงที่ผ่านมาเป็นดังนี้

  หน่วย : ล้านบาท

  --------------------------------------------- ------------ -------------
  กระแสเงินสด                                    ปี 2550       ปี 2551

  เงินสดสุทธิที่ได้มา (ใช้ไปใน) กิจกรรมดำเนินงาน         (2,716.9)    (2,695.5)

  เงินสดสุทธิที่ได้มา (ใช้ไปใน) กิจกรรมลงทุน             (533.1)      (208.4)

  เงินสดสุทธิที่ได้มา (ใช้ไปใน) จากกิจกรรมจัดหาเงิน       3,146.9      3,200.1
  --------------------------------------------- ------------ -------------

ปี 2551 บริษัทและบริษัทย่อยมีกระแสเงินสดสุทธิที่ใช้ไปในกิจการดำเนินงานติดลบจำนวน 2,695.5
ล้านบาท
เนื่องจากบริษัทและบริษัทย่อยได้มีการชำระเงินจองและเงินโอนซื้อที่ดินเพื่อพัฒนาโครงการเพิ่มขึ้นจำนวน
13 โครงการ และส่วนที่ซื้อเพิ่มขยายต่อจากที่ดินเดิมของปี 2550 จำนวน 5
โครงการเพื่อรองรับกับแผนการขยายตัวของยอดขายอสังหาริมทรัพย์ในอนาคตที่บริษัทตั้งเป้าหมายไว้
ซึ่งที่ดินเหล่านี้ส่วนใหญ่เป็นโครงการบ้านและอยู่ระหว่างพัฒนา แต่ยังไม่พร้อมเปิดการขายโครงการ

ปี 2551 บริษัทและบริษัทย่อยมีกระแสเงินสดสุทธิที่ใช้ไปในกิจกรรมลงทุนจำนวน 208.4 ล้านบาท
เนื่องจากส่วนใหญ่บริษัทและบริษัทย่อยลงทุนเพิ่มในส่วนที่ดิน อาคารและอุปกรณ์เพิ่มขึ้น จำนวน
388.2 ล้านบาท ซึ่งส่วนใหญ่เป็นค่าปรับปรุงซ่อมแซมใหญ่อาคารที่พักอาศัยโครงการเซ็นเตอร์ พอยท์
สีลม ทั้งนี้ เพื่อให้อยู่ในสภาพดี ทันสมัย สามารถเพิ่มรายได้ และแข่งขันได้ในตลาด

ปี 2551 บริษัทและบริษัทย่อยมีกระแสเงินสดสุทธิที่ได้มาจากกิจกรรมจัดหาเงินจำนวน 3,200.1
ล้านบาท ซึ่งมาจากการออกหุ้นกู้เพิ่มขึ้นจำนวน 3,200.0 ล้านบาท และไถ่ถอนหุ้นกู้จำนวน
1,499.0 ล้านบาท กู้ยืมเงินระยะยาวเพิ่มขึ้น 3,399.7 ล้านบาท
จ่ายชำระคืนเงินกู้ยืมระยะยาวจำนวน 2,609.3 ล้านบาท
และชำระคืนและกู้เพิ่มในเงินกู้ยืมระยะสั้นจากสถาบันการเงินสุทธิลดลงจำนวน 156.0 ล้านบาท
นอกจากนี้ได้รับเงินเพิ่มทุนจากการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญ ครั้งที่ 4
(QH-W4) เป็นจำนวนเงิน 1,382.2 ล้านบาท และในเดือนพฤษภาคม 2551
บริษัทได้จ่ายเงินปันผลจำนวน 517.5 ล้านบาท

4.  แหล่งที่มาของเงินทุน

 ความเหมาะสมของโครงสร้างเงินทุน

เนื่องจากบริษัทและบริษัทย่อยดำเนินธุรกิจอสังหาริมทรัพย์เพื่อขายและให้เช่า ดังนั้น
บริษัทและบริษัทย่อยจึงมีความต้องการเงินทุน เพื่อใช้ในการดำเนินงานสูง
จึงส่งผลให้ความเหมาะสมของโครงสร้างเงินทุนต้องคำนึงถึงสัดส่วนของเงินทุนจากส่วนของผู้ถือหุ้น
และการกู้ยืม ซึ่งการบริหารจัดการจึงต้องรักษาระดับของสินทรัพย์ หนี้สิน
และส่วนของผู้ถือหุ้นให้สอดคล้องกัน

สินทรัพย์รวมส่วนใหญ่ของบริษัทสามารถก่อให้เกิดรายได้ทั้งในระยะยาวและระยะปานกลาง
ดังนั้นสัดส่วนของหนี้สินระยะยาวและระยะปานกลางต่อหนี้สินทั้งหมด
ควรจะมีมากกว่าสัดส่วนของหนี้สินระยะสั้นต่อหนี้สินทั้งหมด โดย ณ สิ้นปี 2550 และ ปี 2551
หนี้สินระยะยาวต่อหนี้สินรวมของบริษัทมีสัดส่วนร้อยละ 49.0 และ ร้อยละ 50.7 ตามลำดับ
และหนี้สินระยะสั้นต่อหนี้สินรวมของบริษัทมีสัดส่วนร้อยละ 51 และร้อยละ 49.3 ตามลำดับ โดย ณ
สิ้นปี 2551 บริษัทมีสัดส่วนของหนี้สินระยะยาวต่อหนี้สินรวมเพิ่มขึ้นจากสิ้นปี 2550
เนื่องจากบริษัทและบริษัทย่อยได้มีการลงทุนซื้อที่ดินเปล่าและค่าพัฒนาโครงการบ้าน
ลงทุนค่าก่อสร้างอาคารสูงเพื่อขาย และปรับปรุงซ่อมแซมใหญ่อาคารที่พักอาศัยให้เช่า ทั้งนี้
เพื่อให้เพียงพอต่อการขยายตัวของยอดขายหรือรายได้ในช่วง 1-2 ปีข้างหน้า
โดยเงินลงทุนในที่ดินและต้นทุนในการพัฒนาโครงการสุทธิของบริษัทที่ได้เริ่มพัฒนาตั้งแต่ปี 2550
จะเริ่มทยอยก่อให้เกิดรายได้ในปี 2551 และปี 2552 เป็นส่วนใหญ่ ทั้งนี้
เพื่อให้เกิดความเหมาะสมของโครงสร้างเงินทุน
บริษัทและบริษัทย่อยได้มีการดำเนินการเพื่อเพิ่มอัตราส่วนหนี้สินระยะยาวต่อหนี้สินรวมให้มากกว่าอัตราส่วนหนี้สินระยะสั้นต่อหนี้สินรวม
โดยบริษัทและบริษัทย่อยได้จัดหาแหล่งเงินทุนระยะยาวหรือหุ้นกู้ระยะยาว
เพื่อชำระคืนเงินกู้ยืมระยะสั้น โดยในปี 2551 บริษัทได้ออกหุ้นกู้เพิ่มจำนวน 3,200 ล้านบาท
ประกอบด้วยหุ้นกู้ ครั้งที่ 1/2551 จำนวน 2 ชุด ได้แก่ หุ้นกู้ชุดที่ 1 อายุ 3 ปี จำนวน 1,400
ล้านบาท และหุ้นกู้ชุดที่ 2 อายุ 4 ปี จำนวน 600 ล้านบาท และครั้งที่ 2/2551 หุ้นกู้อายุ 3 ปี
จำนวน 1,200 ล้านบาท เพื่อนำมาชำระคืนเงินกู้ยืมระยะสั้น

ณ สิ้นปี 2550 และ ปี 2551 บริษัทและบริษัทย่อยมีอัตราหนี้สินรวมต่อส่วนของผู้ถือหุ้นอยู่ เท่ากับ
1.64 เท่า และ 1.51 เท่า ตามลำดับ เนื่องจาก ในปี 2551
บริษัทมีส่วนของผู้ถือหุ้นเพิ่มขึ้นจำนวน 2,452.5 ล้านบาท
ซึ่งส่วนใหญ่เพิ่มขึ้นจากกำไรสะสมที่เพิ่มขึ้นจำนวน 1,040.1
ล้านบาทและบริษัทได้รับเงินจากการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญ ครั้งที่
4(QH-W4) จำนวน 1,382.2 ล้านบาท

  (5) ส่วนของผู้ถือหุ้น

ส่วนของผู้ถือหุ้นของบริษัท ณ สิ้นปี 2550 และปี 2551 มีจำนวนเท่ากับจำนวน 9,044.3 ล้านบาท
และ 11,496.8 ล้านบาทตามลำดับ โดยปี 2551 เพิ่มขึ้นจากปี 2550 จำนวน 2,452.5 ล้านบาท
หรือเพิ่มขึ้นร้อยละ 27.1 เนื่องจาก

-   บริษัทมียอดกำไรสุทธิสำหรับปี 2551 จำนวน 1,557.6 ล้านบาท

-   บริษัทมีจำนวนเงินที่ได้รับในปี 2551
    จากการใช้สิทธิซื้อหุ้นสามัญของใบสำคัญแสดงสิทธิที่จะซื้อหุ้นสามัญ ครั้งที่ 4(QH-W4) จำนวน
    1,382.2 ล้านบาท
    และบริษัทได้นำเงินดังกล่าวไปใช้ชำระคืนเงินกู้ยืมและเป็นเงินทุนหมุนเวียนในการดำเนินงานของบริษัท

-   บริษัทมีส่วนเกินทุน (ส่วนต่ำ) จากการเปลี่ยนแปลงมูลค่าเงินลงทุนเพิ่มขึ้นจำนวน 30.2
    ล้านบาท

-   ในเดือนพฤษภาคม 2551 บริษัทได้จ่ายเงินปันผลจำนวน 517.5 ล้านบาท จากกำไรสุทธิปี
    2550 ตามมติที่ประชุมสามัญผู้ถือหุ้นประจำปี 2551 เมื่อวันที่ 23 เมษายน 2551

  (6) หนี้สิน

หนี้สินโดยส่วนใหญ่ของบริษัทและบริษัทย่อย ณ สิ้นปี 2551 เป็นเงินกู้ยืมจากธนาคาร สถาบันการเงิน
และหุ้นกู้ จำนวนรวม 14,973.5 ล้านบาท คิดเป็นร้อยละ 86.5 ของหนี้สินรวม รายละเอียดดังนี้

+----------------------+---------------+--------------------+---------+
|                      |               | (หน่วย: ล้านบาท)     |         |
+======================+===============+====================+=========+
| ประเภทของหนี้          | อัตราดอกเบี้ย    | เงื่อนไขการชำระคืน    | ยอดห    |
|                      |               |                    | นี้คงเหลือ |
+----------------------+---------------+--------------------+---------+
| เ                    | 3.55%-5.95% , | ชำระคืนตามกำหนดในปี  | 3,914.0 |
| งินเบิกเกินบัญชีและเงินกู้ยืม | MOR และMLR    | 2551               |         |
| ระยะสั้นจากสถาบันการเงิน | ลบอัตราคงที่     |                    |         |
+----------------------+---------------+--------------------+---------+
| หนี้ที่มีหลักประกัน         |               |                    |         |
+----------------------+---------------+--------------------+---------+
| - โครงการอาคารพักอาศัย | MLR           | ชำระคืนภายในปี 2561  | 385.0   |
|                      |               |                    |         |
| - โครงการบ้านจัดสรร    |               |                    |         |
+----------------------+---------------+--------------------+---------+
|   •                  | MLR ลบอัตราคงที่ | ชำระคืนตามระยะ      | 979.3   |
|   โครงการที่อยู่ระหว่างก  |               | เวลาการโอนกรรมสิทธิ์บ |         |
| ารพัฒนาซึ่งก่อให้เกิดรายได้ |               | ้านพร้อมที่ดินในโครงการ |         |
+----------------------+---------------+--------------------+---------+
|   •                  | MLR ลบอัตราคงที่ | ชำระคืนตามระยะ      | 495.2   |
|                      |               | เวลาการโอนกรรมสิทธิ์บ |         |
|  โครงการที่ยังไม่ได้รับการ |               | ้านพร้อมที่ดินในโครงการ |         |
| พัฒนาหรืออยู่ระหว่างการพัฒ |               |                    |         |
| นาแต่ยังไม่ก่อให้เกิดรายได้ |               |                    |         |
+----------------------+---------------+--------------------+---------+
| หนี้ที่ไม่มีหลักประกัน       | ปีที่1-3         | ชำระคืนวันที่ 3 ธันวาคม | 1,000.0 |
|                      | อัตราด         | 2552               |         |
| - หุ้นกู้ ครั้งที่ 2/2547    | อกเบี้ยคงที่ร้อยละ |                    |         |
| (อายุ 5 ปี)            | 5.1           |                    |         |
|                      |               |                    |         |
|                      | ปีที่ 4          |                    |         |
|                      | อัต            |                    |         |
|                      | ราดอกเบี้ยลอยตัว |                    |         |
|                      | (MLR)         |                    |         |
|                      | ลบด้วยร้อยละ    |                    |         |
|                      | 0.75          |                    |         |
+----------------------+---------------+--------------------+---------+
| - หุ้นกู้ ครั้งที่1/2548     | ชุดที่ 1 = 4.5%  | หุ้นกู้ชุดที่ 1 ชำระคืนวันที่ | -       |
|                      |               | 14 กรกฏาคม 2551    |         |
| ชุดที่ 1 อายุ 3 ปี        | ชุดที่ 2 ปีที่1-3 = |                    | 1,000.0 |
|                      | 4.5%          | หุ้นกู้ชุดที่ 2 ชำระคืนวันที่ |         |
| ชุดที่ 2 อายุ 4 ปี        |               | 14 กรกฏาคม 2552    | 1,000.0 |
|                      | ปีที่ 4 = 6.0%   |                    |         |
| ชุดที่ 3 อายุ 5 ปี        |               | หุ้นกู้ชุดที่ 3 ชำระคืนวันที่ |         |
|                      | ชุดที่ 3 ปีที่ 1-3  | 14 กรกฏาคม 2553    |         |
|                      | = 4.5%        |                    |         |
|                      |               |                    |         |
|                      | ปีที่ 4 = 6.0%   |                    |         |
|                      |               |                    |         |
|                      | ปีที่ 5 = 6.75 % |                    |         |
+----------------------+---------------+--------------------+---------+
| -หุ้นกู้ ครั้งที่ 1/2550     | อัตราด         | ชำระคืนตามกำหนดวันที่  | 3,000.0 |
|                      | อกเบี้ยคงที่ร้อยละ | 15 พฤศจิกายน 2553   |         |
|                      | 4.9%          |                    |         |
+----------------------+---------------+--------------------+---------+
| -หุ้นกู้ ครั้งที่ 1/2551     | ชุดที่ 1 = 4.25% | หุ้นกู้ชุดที่ 1 ชำระคืนวันที่ | 1,400.0 |
|                      |               | 14 มีนาคม 2554      |         |
| ชุดที่ 1 อายุ 3 ปี        | ชุดที่ 2 ปีที่1-3 = |                    | 600.0   |
|                      | 4.25%         | หุ้นกู้ชุดที่ 2 ชำระคืนวันที่ |         |
| ชุดที่ 2 อายุ 4 ปี        |               | 14 มีนาคม           |         |
|                      | ปีที่ 4 = 4.7%   |                    |         |
|                      |               | 2555               |         |
+----------------------+---------------+--------------------+---------+
| -หุ้นกู้ ครั้งที่ 2/2551     | อัตราด         | ชำระคืนตามกำหนดวันที่  | 1,200.0 |
|                      | อกเบี้ยคงที่ร้อยละ | 8 ตุลาคม 2554       |         |
|                      | 5.25%         |                    |         |
+----------------------+---------------+--------------------+---------+
| รวม                  |               |                    | 1       |
|                      |               |                    | 4,973.5 |
+----------------------+---------------+--------------------+---------+

บริษัทและบริษัทย่อยได้นำที่ดิน
สิทธิการเช่าพร้อมสิ่งปลูกสร้างที่มีอยู่บนที่ดินและสิทธิการเช่าส่วนใหญ่ไปจดจำนองเป็นประกันเงินกู้ยืมตามสัญญากู้ยืม

ณ สิ้นปี 2550 และปี 2551 บริษัทและบริษัทย่อยมีหนี้สินรวม 14,813.4 ล้านบาท และ 17,313.9
ล้านบาท ตามลำดับ โดย ณ สิ้นปี 2551 ประกอบด้วยหนี้สินหมุนเวียน 8,529.1 ล้านบาท
และหนี้สินระยะยาว 8,784.8 ล้านบาท อัตราส่วนหนี้สินต่อส่วนของผู้ถือหุ้น เท่ากับ 1.51 เท่า
ปรับตัวลดลงจากสิ้นปี 2550 ที่เท่ากับ 1.64 เท่า
ตามที่กล่าวไว้ในรายละเอียดส่วนของหัวข้อความเหมาะสมของโครงสร้างเงินทุน

(7) ภาระผูกพัน

 ณ สิ้นปี 2551 บริษัทและบริษัทย่อยมีภาระผูกพันคงเหลืออยู่ดังต่อไปนี้:

- บริษัทและบริษัทย่อยมีภาระผูกพันเกี่ยวกับสัญญาต่าง ๆ ดังนี้ (หน่วย: ล้านบาท)

  ------------------------------------------ --- ------------------------
  สัญญาก่อสร้างโครงการต่าง ๆ                         1,238.7

  สัญญาซื้อที่ดินเพื่อพัฒนาโครงการในอนาคต                 401.4
  ------------------------------------------ --- ------------------------

-   บริษัทฯและบริษัทย่อยได้เข้าทำสัญญาเช่าดำเนินงานที่เกี่ยวข้องกับการเช่าที่ดินและอาคารซึ่งมีอายุสัญญาโดยประมาณ
    30 ปี และการเช่ารถยนต์และอุปกรณ์ซึ่งมีอายุสัญญาตั้งแต่ 1 ปี ถึง 3 ปี ณ วันที่ 31 ธันวาคม
    2551
    บริษัทฯและบริษัทย่อยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าดำเนินงานดังกล่าวดังนี้

(หน่วย: ล้านบาท)

+-------------------------------------+--------------------------------+
| จ่ายชำระภายใน                        |                                |
+-------------------------------------+--------------------------------+
| ภายใน 1 ปี                           | 39.0                           |
+-------------------------------------+--------------------------------+
| 1 ถึง 5 ปี                            | 54.7                           |
+-------------------------------------+--------------------------------+
| มากกว่า 5 ปี                          | 168.5                          |
+-------------------------------------+--------------------------------+
|                                     |                                |
+-------------------------------------+--------------------------------+

-   บริษัทย่อยแห่งหนึ่งได้ทำสัญญาเช่าอาคารและทรัพย์สินที่เกี่ยวข้องจากกองทุนรวมอสังหาริมทรัพย์และสิทธิเรียกร้องแลนด์แอนด์เฮ้าส์-II
    สัญญาเช่ามีกำหนดระยะเวลา 3 ปี โดยบริษัทย่อยสามารถต่ออายุสัญญาได้อีกเป็นเวลา 3 ปี
    โดยการแจ้งให้กองทุนฯทราบเป็นลายลักษณ์อักษรล่วงหน้าเป็นเวลาไม่น้อยกว่า 90
    วันก่อนวันครบระยะเวลาการเช่า ณ วันที่ 31 ธันวาคม 2551
    บริษัทย่อยมีภาระผูกพันตามสัญญาเช่าดังกล่าวดังนี้

(ก) จำนวนเงินขั้นต่ำที่ต้องจ่ายตามสัญญาเช่า

(หน่วย: ล้านบาท)

  ------------------------------------- ---------------------------------
  จ่ายชำระภายใน                          

  ภายใน 1 ปี                             130.8

  1 ถึง 3 ปี                              135.3
  ------------------------------------- ---------------------------------

  (ข)
  ค่าปรับปรุงสินทรัพย์ที่เช่าและเงินเพิ่มซึ่งผันแปรตามรายได้ที่บริษัทย่อยได้รับจากการบริหารและจัดการในทรัพย์สินที่เช่า

-   บริษัทมีภาระผูกพันจากการค้ำประกันเงินกู้ยืมของลูกค้ากับธนาคารแห่งหนึ่งเป็นจำนวนเงินประมาณ
    8.1 ล้านบาท

-   บริษัทมีภาระผูกพันเกี่ยวกับส่วนของเงินลงทุนในบริษัทย่อยแห่งหนึ่งที่ยังไม่ได้กำหนดเรียกชำระเป็นจำนวนเงินประมาณ
    19.2 ล้านบาท

-   บริษัทย่อยแห่งหนึ่งมีภาระผูกพันเกี่ยวกับค่าเช่าอาคารและทรัพย์สินที่เกี่ยวข้องจากกองทุนรวมอสังหาริมทรัพย์และสิทธิเรียกร้องแลนด์แอนด์เฮ้าส์-II
    เป็นจำนวนรวม 266.1ล้านบาท
    และค่าปรับปรุงสินทรัพย์ที่เช่าและเงินเพิ่มซึ่งผันแปรตามรายได้ที่บริษัทย่อยได้รับจากการบริหารและจัดการในทรัพย์สินที่เช่า

-   บริษัทมีภาระผูกพันเกี่ยวกับการค้ำประกันเงินกู้ยืมของบริษัท ฮาเบอร์ วิว จำกัด
    เป็นจำนวนเท่ากับร้อยละ 50 ของภาระหนี้ที่บริษัทดังกล่าวมีอยู่กับธนาคารแห่งหนึ่ง (ณ วันที่
    31 ธันวาคม 2551 บริษัทดังกล่าวมียอดหนี้คงค้างกับธนาคารแห่งนั้นตามงบการเงิน
    ซึ่งยังไม่ได้ตรวจสอบโดยผู้สอบบัญชีจำนวน 3.5 ล้านเหรียญสหรัฐอเมริกา)โดย ณ วันที่ 31
    ธันวาคม 2551 บริษัทฯได้บันทึกสำรองเผื่อหนี้สินดังกล่าวไว้เป็นจำนวน 61 ล้านบาทแล้ว

-   บริษัทมีภาระผูกพันกับธนาคารซึ่งเกี่ยวเนื่องกับการสนับสนุนทางการเงินให้บริษัทย่อยแห่งหนึ่งสำหรับเงินกู้ยืม
    เพื่อใช้ในการพัฒนาโครงการ ซึ่งบริษัทย่อยดังกล่าวมีหนี้สินคงค้างกับธนาคาร ณ วันที่ 31
    ธันวาคม 2551 จำนวน 1,010.4 ล้านบาท

-   บริษัทย่อยมีหนี้สินที่อาจเกิดขึ้นจากส่วนต่างที่ต่ำกว่าการเข้ารับประกันผลกำไรสุทธิของโครงการคิวเฮ้าส์
    ลุมพินี สำหรับรอบปีบัญชี 2551 และปี 2552 ต่อกองทุนรวมอสังหาริมทรัพย์ ควอลิตี้ เฮ้าส์
    โดยกำไรสุทธิขั้นต่ำที่เข้ารับประกันอยู่ที่จำนวน 450 ล้านบาท และ 465 ล้านบาท

  รายการเปลี่ยนแปลงของบัญชีสำรองเผื่อค่าใช้จ่ายจากการรับประกันกำไรสุทธิของโครงการดังกล่าวสำหรับปีสิ้นสุดวันที่
  31 ธันวาคม 2551 สรุปได้ดังนี้

  (หน่วย: ล้านบาท)

+-----------------------------------------------+----------------+----+
|   สำรองคงเหลือ ณ วันที่ 1 มกราคม 2551             | 38.8           |    |
+-----------------------------------------------+----------------+----+
|   ตั้งสำรองเพิ่มในระหว่างงวด                       | 72.2           | (  |
|                                               |                | 1) |
+-----------------------------------------------+----------------+----+
|   เรียกชำระโดยกองทุนฯ ในระหว่างงวด               | (45.0)         |    |
+-----------------------------------------------+----------------+----+
|   สำรองคงเหลือ ณ วันที่ 31 ธันวาคม 2551            | 66.0           |    |
+-----------------------------------------------+----------------+----+

  (1) บริษัทบันทึกค่าใช้จ่ายในงบกำไรขาดทุนจำนวน 54 ล้านบาท
  (สุทธิจากส่วนที่บริษัทถือหน่วยลงทุนในกองทุนฯในอัตราร้อยละ 25.66)

-   บริษัทและบริษัทย่อยมีที่ดินในโครงการที่ติดภาระจำยอมรวมจำนวนประมาณ 48 ไร่
    ซึ่งมูลค่าของที่ดินที่ติดภาระจำยอมดังกล่าวได้รวมเป็นต้นทุนโครงการแล้ว

  (ง) ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

ปัจจัยที่อาจมีผลกระทบต่อธุรกิจอสังหาริมทรัพย์ในอนาคต ได้แก่

(1) ภาวะเศรษฐกิจที่ชะลอตัว และความไม่แน่นอนทางการเมืองในประเทศ
    อาจส่งผลกระทบต่อการตัดสินใจซื้อที่อยู่อาศัยของผู้บริโภค

(2) การเพิ่มขึ้นของราคาวัสดุก่อสร้างและต้นทุนการพัฒนาโครงการอื่น
    จะส่งผลกระทบต่อต้นทุนการก่อสร้างและพัฒนาโครงการที่ต้องเพิ่มสูงขึ้น
    ซึ่งบริษัทและบริษัทย่อยอาจไม่สามารถปรับราคาสินค้าให้เพิ่มสูงขึ้นเท่ากับต้นทุนค่าก่อสร้างที่เพิ่มสูงขึ้นได้
    ถ้าหากภาวะการแข่งขันในธุรกิจอสังหาริมทรัพย์มีการแข่งขันมากขึ้น

ถึงแม้ว่าจะมีปัจจัยที่อาจจะกระทบต่อผลการดำเนินงานบริษัทและบริษัทย่อยดังกล่าวข้างต้น
บริษัทและบริษัทย่อยยังคาดว่าผลการดำเนินงานในธุรกิจขายอสังหาริมทรัพย์และธุรกิจอสังหาริมทรัพย์ให้เช่าของบริษัทและบริษัทย่อยโดยรวมสำหรับปี
2551ยังดีอยู่ ส่วนแนวโน้มในอนาคตอาจจะชะลอตัวลงตามภาวะเศรษฐกิจที่ชะลอตัวลง
ดังนั้นบริษัทจึงมีนโยบายการดำเนินงานอย่างระมัดระวัง รอบคอบ ลดค่าใช้จ่ายที่ไม่จำเป็น
และยังคงมุ่งเน้นคุณภาพของบ้านที่ขาย คุณภาพการให้บริการแก่ลูกค้า
รวมตลอดถึงการควบคุมต้นทุนการดำเนินงานให้ลดลง ปรับปรุงและพัฒนางานก่อสร้าง
เพื่อลดระยะเวลาการผลิตบ้านการพัฒนากระบวนการทำงานให้มีประสิทธิภาพ
และใช้ระยะเวลาให้สั้นลง นอกจากนี้
บริษัทและบริษัทย่อยยังมีการศึกษาและวิจัยความต้องการของลูกค้า
เพื่อให้สามารถเข้าถึงกลุ่มลูกค้าเป้าหมายของบริษัทและบริษัทย่อย
รวมทั้งมีนโยบายที่จะปรับโครงสร้างทางการเงินของบริษัทและบริษัทย่อยให้เป็นเงินทุนระยะปานกลางและระยะยาว
เพื่อให้เหมาะสมกับลักษณะธุรกิจของบริษัทและบริษัทย่อยซึ่งอาศัยแหล่งเงินทุนระยะปานกลางและระยะยาว

  12.3 ค่าตอบแทนของผู้สอบบัญชี

1.  ค่าตอบแทนจากการสอบบัญชี (Audit Fee)

บริษัทและบริษัทย่อยจ่ายค่าตอบแทนการสอบบัญชี ให้แก่ผู้สอบบัญชีของบริษัทและบริษัทย่อยในรอบปี
2550 และปี 2551 เป็นจำนวนเงินรวม 2,560,000 บาท และ 2,965,000บาท ตามลำดับ
สำหรับปี 2550 และปี 2551 บริษัทและบริษัทย่อยไม่มีค่าใช้จ่ายอื่นๆ ที่เกี่ยวข้อง

  12.3.2 ค่าบริการอื่น (Non-Audit Fee)

ในปี 2550 และปี 2551 บริษัทไม่มีการใช้บริการอื่นของผู้สอบบัญชี
ดังนั้นจึงไม่ค่าบริการอื่นที่ต้องชำระในรอบปี